SAVREZ - Ptolemaios News: 11 Νοε 2011\nΜετά και τα τελευταία στοιχεία, που ανεβάζουν τον αριθμό των λαθρομεταναστών που διήλθαν στην χώρα, από τον Νομό μας, σε πάνω από 9.700 άτομα μόνο τον μήνα Οκτώβριο, κρούουμε τον κώδωνα του κινδύνου προς όλους τους υπευθύνους. Η πολιτική που μας μετέτρεψε σε σιτιστές, νοσοκόμους, σταθμάρχες.... και εκδότες ταυτοτήτων του ενός μηνός για τους λαθρομετανάστες πρέπει να αλλάξει. Απέτυχε κύριοι. Αντίθετα κρίνετε απολύτως επιτυχημένη η διαφημιστική καμπάνια που έχει μετατρέψει την χώρα μας σε νούμερο ένα προορισμό για όλους τους λαθρομετανάστες της Ασίας και της Αφρικής μιας και την μια ημέρα είσαι λαθρομετανάστης και την επομένη είσαι με άδεια παραμονής ενός μήνα(που ανανεώνεται επ’ άπειρο) έχεις δικαιώματα ,αλληλέγγυους και καμία υποχρέωση.\nΔεν είναι δυνατόν να συνεχιστεί μια πολιτική που μετατρέπει την χώρα μας σε σκουπιδότοπο της Ευρώπης και μάλιστα να τα «ακούμε» κιόλας από τους Ευρωπαίους, ότι δηλαδή δεν μπορούμε να ελέγξουμε τα σύνορα μας . Οι Συνάδελφοι μας, στα Τμήματα Συνοριακής Φύλαξης και Κέντρα Φύλαξης Λαθρομεταναστών Νομού Έβρου, σήκωσαν τα χέρια ψηλά. Ο αριθμός εισόδου των Λαθρομεταναστών έχει περιέλθει πλέον σε μη διαχειρίσημα νούμερα.\nΟι εικόνες που παρουσιάζουν οι πόλεις και τα χωριά του Έβρου, μόνο ντροπή πλέον μας κάνουν να αισθανόμαστε. Κάτι πρέπει να γίνει για να αντιστραφεί το κλίμα, που μόνο προβλήματα έχει φέρει στον Νομό μας και κατ΄ επέκταση σε όλη την χώρα. Κατά την γνώμη μας, το μόνο πλέον που μπορεί να αλλάξει την κατάσταση, είναι η εφαρμογή μιας πολίτικης που θα αποθαρρύνει τους λαθρομετανάστες να έρθουν στην χώρα μας. Και αυτό δεν μπορεί να επιτευχθεί , αν συνεχιστεί η πολιτική μαγνήτης, που δίνει χαρτιά 30 ημερών ελευθέρας στην Ελλάδα, για όλους τους λαθραία εισερχόμενους, Θα πρέπει επιτέλους και οι αρμόδιες ευρωπαϊκές επιτροπές να αντιληφθούν ότι το πρόβλημα είναι ευρωπαϊκό και όχι μόνο ελληνικό.\nΠρέπει όλοι οι Αρμόδιοι να καταλάβουν ότι δεν πάει άλλο αυτή η κατάσταση και να πράξουν το καλύτερο για τον Έβρο και κατ’ επέκταση για την χώρα. Η Ε.ΣΥ.Φ.Ν.Ε. αναμένει τη λήψη Άμεσων και Δραστικών μέτρων για τον περιορισμό του πρωτοφανούς κύματος παράνομων εισερχόμενων μεταναστών.\nΌλες οι Κεντρικές Τράπεζες ανήκουν στην οικογένεια Rothchild εκτός απο τρείς!\nΤρόμος στην Θεσσαλονίκη - Αποκλειστικό\nΦόβους για έναν νέο δράκο του Σειχ Σου φαίνεται ότι προκαλούν οι επιθέσεις σε κοπέλες στην περιοχή του Εύοσμου....\nΟ δράστης χτυπά νεαρές στο δρόμο με έναν λοστό στο κεφάλι μάλιστα δεν διστάζει να επιτεθεί ακόμα και σε κεντρικά σημεία. Μέχρι τώρα έχουν καταγραφεί τρια περιστατικά και μάλιστα η μια κοπέλα νοσηλεύεται σε κρίσιμη κατάσταση μετά από χτύπημα που δέχθηκε στην οδό Καραολή Δημητρίου. Τα περιστατικά έχουν προκαλέσει φόβο στην περιοχή και μάλιστα γίνεται και προσπάθεια να ενημερωθούν οσο το δυνατόν περισσότερες κοπέλες μέσω διαδικτύου.\nΜέτρα σοκ στην Πορτογαλία έρχετε η σειρά μας\nΤο Κοινοβούλιο της Πορτογαλίας υιοθέτησε την Παρασκευή σε πρώτη ανάγνωση τον προϋπολογισμό αυστηρής λιτότητας του 2012, ο οποίος ξεπερνά τα μέτρα που είχαν ζητήσει η Ευρωπαϊκή Ένωση και το Διεθνές Νομισματικό Ταμείο (ΔΝΤ) σε αντάλλαγμα για τον δανεισμό της χώρας...\nΤο κείμενο υιοθετήθηκε χωρίς προβλήματα σε πρώτη ανάγνωση, καθώς η κεντροδεξιά κυβέρνηση του πρωθυπουργού Πέδρου Πάσους Κουέλιου διαθέτει πλειοψηφία 132 εδρών σε σύνολο 230. Μόνο η άκρα δεξιά, που έχει μόλις 24 έδρες, καταψήφισε τον προϋπολογισμό.\nΤο αντιπολιτευόμενο Σοσιαλιστικό Κόμμα, με 74 έδρες, απείχε από την ψηφοφορία για να μην υπονομεύσει την αξιοπιστία της χώρας, παρόλο που έχει επικρίνει την αυστηρή λιτότητα που απαιτεί ο προϋπολογισμός.\n«Η αποχή του Σοσιαλιστικού Κόμματος είναι μία ψήφος για τη συνέχιση της πορείας της Πορτογαλίας στην Ευρωζώνη» δήλωσε πριν την ψηφοφορία ο πρώτος γραμματέας του κόμματος Αντόνιο Ζοζέ Σεγκούρο.\nΟ προϋπολογισμός προβλέπει, μεταξύ άλλων, την κατάργηση του 13ου και 14ου μισθού των δημοσίων υπαλλήλων και των συνταξιούχων, οι οποίοι έχουν\nΣτα μεγαλύτερα λάθη στην Ιστορία η είσοδος της Ελλάδας στο ευρώ\nΣτα μεγαλύτερα λάθη της ιστορίας περιλαμβάνει η είσοδος της Ελλάδας στο ευρώ, σύμφωνα με το εξώφυλλο του γαλλικού περιοδικού «Le Point». Αυτό έχει τρεις φωτογραφίες: αυτές του Ναπολέοντα, του Λουί 14ου και του Παρθενώνα με την ευρωπαϊκή σημαία...\nΟ τίτλος; «Τα μεγαλύτερα λάθη στην Ιστορία» και στους υπότιτλους αναφέρεται: «Η είσοδος της Ελλάδας στο ευρώ - Η Συνθήκη των Βερσαλλιών κατά της Γερμανίας - Η ανάκληση του Διατάγματος της Ναντ - Η γραμμή Μαζινό».\n«Με την είσοδο της Ελλάδας στο ευρώ το 2001 ο μόνος που διατύπωσε τις επιφυλάξεις του ήταν ο Wim Dusenberg της Κεντρικής Τράπεζας της Ολλανδίας. Τρία χρόνια μετά ανακαλύπτουμε την απάτη», γράφει το περιοδικό «Le Point» και συμπληρώνει αμέσως μετά: «Δεν είναι η ώρα του Αριστοτέλη και του Πλάτωνα, αλλά η ώρα της Ελλάδας του σήμερα». Η αναφορά για την Ελλάδα καλύπτει μισή σελίδα στο εσωτερικό του περιοδικού, προκαλεί ωστόσο μεγάλη αίσθηση η επιλογή της χώρας μας σε ένα τέτοιο θέμα με αρνητικό τρόπο.\nΠάντως, η αναφορά του περιοδικού στην Ελλάδα προκαλεί και πολλές αντιδράσεις. Όχι τόσο από την Ελλάδα όσο από την ίδια την Γαλλία, αφού μέσα ενημέρωσης αναφέρουν ότι είναι μεγάλο λάθος για το «Le Point» να επικεντρώνεται με τόση εμπάθεια στους Έλληνες...\nVIDEO. 3κύλινδρος τουρμπο κινητήρας παράγει 125PS με 1000κυβικά. Κατανάλωση; 5lt/100Km\nΣτις αρχές του 2012 το νέο Focus, θα διατίθεται με τον επαναστατικό τρικύλινδρο turbo 1.0 λίτρου κινητήρα Ecoboost, απόδοσης 100 και 125 ίππων. Ο νέος κινητήρας, ξεκίνησε να παράγεται ήδη στο εργοστάσιο της μάρκας στη Κολωνία. Το τρικύλινδρο μοτέρ, θεωρείται τεχνολογικό επίτευγμα καθώς παράγει ιδιαίτερα μεγάλη ισχύ και συγχρόνως έχει πολύ χαμηλή κατανάλωση και εκπομπές ρύπων.\nΗ έκδοση με τους 125 ίππους, παράγει 114 γρ./χλμ εκπομπές CO2 και αυτή με τους 100 ίππους 109 γρ./χλμ. Αρχικά, θα τοποθετηθεί στο νέο Focus και στη συνέχεια σε διάφορα μοντέλα σε όλο τον κόσμο. Οι επιδόσεις του είναι ισάξιες ενός 1.600αρη, με τη μέση κατανάλωση να είναι περίπου στα 5 λίτρα ανά 100 χιλιόμετρα. Το εκπληκτικό αυτό μοτέρ, θα διατίθεται επίσης με το C-MAX, και το νέο B-MAX, το οποίο μπαίνει στην παραγωγή το 2012.\nΑναβάλλεται για τις 16:00 η ορκωμοσία!\nΤο θρίλερ συνεχίζεται… Το Μέγαρο Μαξίμου ανακοίνωσε ότι η τελετή ορκωμοσίας της νέας μεταβατικής Κυβέρνησης του εντολοδόχου Πρωθυπουργού Λουκά Παπαδήμου – που είχε προγραμματιστεί για τις 14:00 την Παρασκευή – αναβάλλεται κατά δύο ώρες.\nΣύμφωνα με τις μέχρι στιγμής πληροφορίες... στο νέο σχήμα αναμένεται να παραμείνουν οι κ.κ. Βενιζέλος, Λοβέρδος, Χρυσοχοΐδης, Ραγκούσης, Ρέππας και Κουτρουμάνης, ενώ από πλευράς ΝΔ, την είσοδό τους διεκδικούν οι κ.κ. Δήμας, Μουρμούρας, Αρβανιτόπουλος, αλλά και ο Δημήτρης Αβραμόπουλος.\nΗ χούντα έβαλε κουστούμι...\nΗ εξέλιξη της Χούντας\nΗ παγκοσμιοποίηση έφερε πολλές αλλαγές σε πολλά επίπεδα. Οι περισσότερες (αν όχι όλες) ήταν σε βάρος του απλού ανθρώπου και σε όφελος του κεφαλαίου, με την ευρύτερη έννοιά του. Ωφελήθηκαν δηλαδή οι τράπεζες και το 1%, για το οποίο φωνάζουν τόσο καιρό τρώγοντας και ξύλο πλέον, αυτοί που συμμετέχουν στο Occupy Wall Street.\nΜια αλλαγή που "ζήσαμε" χθες στην Ελλάδα, είναι η εξέλιξη της Χούντας. Η διαφοροποίηση αυτού που γνωρίζαμε μέχρι τώρα. Η Χούντα πλέον δεν φορά στρατιωτική στολή και δεν μυρίζει στρατωνίλα. Φορά επώνυμο κι ακριβό κοστούμι και μυρίζει "χρηματίλα". Προέχεται, δηλαδή, από τον τραπεζικό χώρο.\nΣύμφωνα με το άρθρο 37 του Συντάγματος, ο πρόεδρος της Δημοπρασίας, δίνει την εντολή σε αρχηγό κοινοβουλευτικού κόμματος ή, αν δεν υπάρχει αυτός, σε μέλος του κόμματος που υποδεικνύει η κοινοβουλευτική ομάδα. Σε περίπτωση αποτυχίας αναθέτει στον Πρόεδρο του Συμβουλίου της Επικρατείας ή του Αρείου Πάγου ή του Ελεγκτικού Συνεδρίου το σχηματισμό Κυβέρνησης, όσο το δυνατόν ευρύτερης αποδοχής, για να διενεργήσει εκλογές και διαλύει τη Βουλή.\nΟ Παπατέτοιος δεν καλύπτει καμμία από τις παραπάνω προϋποθέσεις. Καλύπτει όμως αυτό που...\nείπαμε στην αρχή, την εξέλιξη της Χούντας. Όσοι χάρηκαν με την "ανάδειξη" του Παπατέτοιου στη θέση του πρωθυπουργού, ας το έχουν υπόψη τους αυτό. Ότι έχουμε μια νέα συνταγματική εκτροπή, μετά τις πολλές που είδαμε την τελευταία διετία από τον "αντιεξουσιαστή" ΓΑΠα.\nΟ νέος πρωθυπουργός, λογικό και αναμενόμενο, δεν θα ενδιαφερθεί αν οι άνεργοι ξεπεράσουν το ένα εκατομμύριο. Αντιθέτως, θα ενδιαφερθεί να σωθούν οι χρεωκοπημένες τράπεζες με νέα κεφάλαια. Τα οποία θα τα κρατήσουν οι τράπεζες και δεν θα τα διοχετεύσουν στην πραγματική οικονομία. Βέβαια, αυτό θα απαιτήσει τεράστια κεφάλαια. Οπότε είναι βέβαιο ότι θα πάρει νέα μέτρα, που θα επιβαρύνουν (πάλι) αυτούς που επιβάρυναν μέχρι σήμερα και που θα οδηγήσουν την ύφεση σε "νέα υψηλά".\nΤο πρόβλημα για τον Παπατέτοιο είναι ότι στο τέλος δεν θα μπορεί να πει "μα γιατί δεν τρώνε ψωμί;"\nΓιατί θα μείνει κλειστή η πυραμίδα του Χέοπα στις 11/11/11;\nΗ πυραμίδα του Χέοπα, η μεγαλύτερη στην Αίγυπτο, θα παραμείνει κλειστή, σήμερα, Παρασκευή, μετά τις φήμες για τελετές εσωτερισμού με την ευκαιρία της 11/11/11, μια ψηφιακή ευθυγράμμιση ημερομηνιών πολύ δημοφιλή για τους αριθμολόγους, έγινε γνωστό από το Ανώτατο Συμβούλιο Αρχαιοτήτων (CSA) της Αιγύπτου.\nΗ Ελλάδα τρέχει με... χίλια - Η ελληνική ομάδα του Formula Student αποκαλύπτεται\nΤο woop.gr συνάντησε την ελληνική ομάδα του Μετσόβιου Πολυτεχνείου στο kartodromo, την γνωστή πίστα τού Αγίου Στεφάνου.\nΑνακαλύψτε μέσα από την κάμερα μας το μονοθέσιο που κατασκεύασε ολομόναχη η ομάδα των φοιτητών του Πολυτεχνείου.\nΠοια είναι, ή μάλλον ποια δεν είναι συνεισφορά του Πολυτεχνείου στην προσπάθειά τους, τι έχουν πετύχει μέχρι στιγμής και ποια είναι τα επόμενα σχέδια τους.\nΜε τα συγκεκριμένα παιδιά το woop.gr είχε ασχοληθεί ξανά στο παρελθόν παρουσιάζοντας τους... Ocean's... 14!\nΔείτε τη συνέντευξη στον Παναγιώτη Δαλαταριώφ και απολαύστε το μονοθέσιο να... δίνει γκάζια στην πίστα:\nΠΡΩΤΙΕΣ ΤΩΝ ΔΕΛΦΙΝΙΩΝ ΣΕ ΦΙΛΙΚΗ ΗΜΕΡΔΙΔΑ ΑΓΩΝΩΝ\n57 μικρά ΔΕΛΦΙΝΙΑ που έκλεψαν την παράσταση με την εντυπωσιακή παρουσία τους, συμμετείχαν στην φιλική ημερίδα που πραγματοποιήθηκε την Κυριακή 6 Νοεμβρίου στο Ναυταθλητικό Κέντρο ¨ ΝΑΤΙΛΟΣ¨ της Βέροιας.\nΤα παιδιά έδωσαν τον καλύτερο εαυτό τους και εκτός από τις πρωτιές, πέτυχαν να εντυπωσιάσουν με την παρουσία τους το κοινό και τους συναθλητές τους.\nΟ Ναυτικός Αθλητικός Σύλλογος Ημαθίας στην προσπάθεια ανάπτυξης και προώθησης της κολύμβησης αλλά και στην προσπάθεια απόκτηση εμπειριών από τους μικρούς κολυμβητές, προέβη στη διοργάνωση της Φιλικής Ημερίδας Αγώνων (Φ.Η.Α) -σε συνεργασία με τα Δελφίνια Πτολεμαΐδας και τον Α.Σ. Νηρέα Βέροιας- στο Ναυταθλητικό κέντρο "ΝΑΥΤΙΛΟΣ ή οποία και στέφθηκε από απόλυτη επιτυχία. Πρόκειται για μία δράση στην οποία συμμετείχαν παιδιά που έχουν περάσει στην μεγάλη πισίνα, είναι γεννημένα το 2002-2003-2004-2005 και έχουν επιλεγεί από τους προπονητές τους.\nΣημειώνεται ότι στην Φ.Η.Α, εκτός από τα Δελφίνια της Πτολεμαΐδας, συμμετείχαν και οι: Νηρέας Βέροιας, ΝΑΣΗ Βέροιας και τα Γιαννιτσά.\nΗ Διοίκηση της Ακαδημίας συγχαίρει όλα τα παιδιά που συμμετείχαν στους αγώνες και ιδιαίτερα τα μικρά της ΔΕΛΦΙΝΙΑ που διέπρεψαν και χάρισαν πρωτιές.\nΤο μέλλον της Ελλάδας το 2011 είναι καταγεγραμμένο στον Τύπο της Ελλάδας του 1932.\nΟ Μάνος Κακλαμάνος και ο Δημήτρης Καζάκης μέσα από άρθρα των εφημερίδων της εποχής της πτώχευσης του 1932 αποκαλύπτουν το εγχειρίδιο με τις οδηγίες για την πτώχευση του 2012.\nΗ ιστορία δεν επαναλαμβάνεται, την επαναλαμβάνουν.\nΡωτήστε, μάθετε, ακούστε την έκτακτη "Εκπομπή Α.Ε" το Σάββατο 12 Νοεμβρίου 12:30 - 16:00 στο Ράδιο 9.\nΑν και όπως μας λέει η ίδια η κ. Όλγα, κατάφερε να συγκεντρώσει από δανεικά γειτόνων, το ποσό των 600 € η προϊσταμένη της Δ.Ε.Η. Περιστερίου δεν δέχθηκε τα χρήματα, απαιτώντας να της καταβάλει το....\nποσό των 1000 € περίπου, όσο ήταν η αναγραφόμενη δόση!!!\nH καλή, η κακή χοληστερίνη, οι λιποπρωτεϊνες, υπερχολιστερολαιμία, και οι μύθοι που τα συνοδεύουν\nΗ αθηρωματική πλάκα αποτελείται σε σημαντικό ποσοστό από χοληστερόλης. Με την πάροδο του χρόνου και όταν υπάρχουν οι κατάλληλες συνθήκες, αυξάνεται, προβάλλει όλο και περισσότερο μέσα στον αυλό του αγγείου (προς το εσωτερικό του, δηλαδή) με συνέπεια να τον περιορίζει και να μειώνει την ποσότητα του αίματος που διέρχεται από αυτό.\nΤαυτοχρόνως, μειώνονται και τα παρεχόμενα από το αίμα θρεπτικά συστατικά, με τελικό αποτέλεσμα τη στηθάγχη και τα καρδιακά επεισόδια. Τα προβλήματα που εκδηλώνονται μετά από αρκετά χρόνια, καθώς η στεφανιαία νόσος είναι πάθηση με βραδεία εξελικτική πορεία.\nΤο έμφραγμα εκδηλώνεται όταν «σπάσει» η αθηρωματική πλάκα στο τοίχωμα του αγγείου και δημιουργηθεί θρόμβος πάνω της, με συνέπεια να αποφραχθεί το αγγείο και να παρεμποδισθεί η αιμάτωση και η παροχή οξυγόνου στην περιοχή του μυοκαρδίου που αιματώνεται από το αγγείο αυτό. Η διεργασία αυτή μπορεί να οδηγήσει ακόμα και στον θάνατο\nΤο μεγαλύτερο ποσοστό χοληστερόλης του ανθρωπίνου σώματος παράγεται στο ήπαρ - το υπόλοιπο προέρχεται από τις τροφές.\nΠηγές πλούσιες σε χοληστερόλη είναι το κρέας, τα αυγά και τα γαλακτοκομικά προϊόντα.\nΗ ποσότητα της χοληστερόλης που υπάρχει στον ανθρώπινο οργανισμό επηρεάζεται από τον τύπο της διατροφής, από την ηλικία και από κληρονομικούς παράγοντες.\nΗ χοληστερόλη και οι άλλες λιποπρωτεΐνες\nΗ χοληστερόλη μεταφέρεται με το αίμα υπό μορφή μορίων που περιέχουν λιπίδια και πρωτεΐνες. Αυτά τα μόρια ονομάζονται, λόγω ακριβώς της σύνθεσής τους λιποπρωτεΐνες.\n· Οι χαμηλής πυκνότητας λιποπρωτεΐνες (LDL χοληστερόλη),\n· οι υψηλής πυκνότητας λιποπρωτεΐνες (HDL χοληστερόλη)\n· και οι πολύ χαμηλής πυκνότητας λιποπρωτεΐνες (VLDL χοληστερόλη).\nΗ «κακή» (LDL) χοληστερόλη είναι η λιποπρωτεΐνη, που σε μεγάλες ποσότητες σχετίζεται με την αθηρωμάτωση των αρτηριών και τις επιπλοκές της, δηλαδή την στεφανιαία νόσο, το αγγειακό εγκεφαλικό επεισόδιο, το ανεύρυσμα αορτής και την περιφεριακή αρτηριακή αθηρωματική νόσο.\nΗ «καλή» (HDL) χοληστερόλη σχετίζεται αντίστροφα με τον κίνδυνο στεφανιαίας νόσου, δηλαδή όσο υψηλότερη είναι αυτή τόσο μεγαλύτερη είναι η προστασία έναντι της αθηρωμάτωσης και της στεφανιαίας νόσου.\nΗ VLDL χοληστερόλη είναι η πιο πλούσια λιποπρωτεΐνη σε τριγλυκερίδια και αποτελεί πρόδρομο ουσία για την παραγωγή της LDL χοληστερόλης. Σε μεγάλες ποσότητες μπορεί να είναι αθηρογόνος και ευνοεί την εμφάνιση αθηρωμάτωσης και στεφανιαίας νόσου. Είναι η λιποπρωτεΐνη στην οποία οφείλονται τα τριγλυκερίδια του αίματος.\nΈτσι, όσο μεγαλύτερη είναι η υπερπαραγωγή της VLDL χοληστερόλης από το ήπαρ, τόσο μεγαλύτερη είναι και η ποσότητα των τριγλυκεριδίων στο αίμα.\nΟ κύριος στόχος στην αντιμετώπιση των δυσλιπιδαιμιών\nΚύριο στόχο για την αντιμετώπιση της υψηλής χοληστερόλης τόσο στους πάσχοντες από στεφανιαία νόσο, όσο και στα άτομα δίχως αυτήν, αποτελεί η «κακή» (LDL) χοληστερόλη, σύμφωνα με τις Ευρωπαϊκές και τις Αμερικάνικες οδηγίες για την αντιμετώπιση των δυσλιπιδαιμιών.\nΩς εκ του τούτου η τιμή της LDL-χοληστερόλης, λαμβάνεται κατά κύριο λόγο υπόψη για την έναρξη φαρμακευτικής υπολιπιδαιμικής αγωγής .\nΜύθοι για την χοληστερόλη\nΗ χρησιμοποίηση μαργαρίνης αντί για βούτυρο βοηθά στην μείωση της χοληστερόλης.\nΟ κύριος παράγων που επηρεάζει την χοληστερόλη του αίματος είναι το κορεσμένο λίπος που περιέχεται στην τροφή και όχι τόσο το πόσο χοληστερόλη περιέχει η τροφή. Το βούτυρο αλλά και η μαργαρίνη που βρίσκεται σε στερεά μορφή είναι τροφές πλούσιες σε κορεσμένο λίπος και ως εκ τούτου πρέπει να χρησιμοποιούνται με φειδώ. Η μείωση της κατανάλωσης κορεσμένων λιπών βοηθά στην καλύτερη ρύθμιση της χοληστερόλης. Οι «soft», μαλακές, ή υγρές σε θερμοκρασία δωματίου μαργαρίνες έχουν μικρότερη ποσότητα κορεσμένου λίπους και ως εκ τούτου προτιμούνται έναντι των στερεών μαργαρινών και του βουτύρου. Σήμερα κυκλοφορούν στο εμπόριο φυτικές μαργαρίνες, οι οποίες αντίθετα από τις προηγούμενες βοηθούν στη μείωση της χοληστερόλης, και ενδείκνυνται για την αντιμετώπιση αυτής.\nΑφού λαμβάνω υπολιπιδαιμικό φάρμακο δεν πρέπει να ανησυχώ για το τι τρώω.\nΕάν η χοληστερόλη δεν είναι αρκετά υψηλή, είναι προτιμότερο να μειωθεί με υγιεινοδιαιτητική αγωγή. Υπολιπιδαιμικά φάρμακα χορηγούνται κυρίως όταν είναι παρούσα στεφανιαία ή άλλη αγγειακή νόσος, ή επί απουσίας, όταν παρά τη σωστή υγιεινοδιαιτητική αγωγή, η χοληστερόλη παραμένει υψηλότερη της επιθυμητής τιμής. Πρέπει βεβαίως να γίνει κατανοητό ότι η αλλαγή του τρόπου ζωής ( υγιεινοδιαιτητική αγωγή) σε συνεργασία με την υπολιπιδαιμική φαρμακευτική αγωγή είναι ο πιο ενδεδειγμένος τρόπος για την διατήρηση της καρδιαγγειακής υγείας.\nΗ υπερχοληστερολαιμία είναι ανδρικό πρόβλημα, έτσι οι γυναίκες δεν πρέπει να ανησυχούν για την χοληστερόλη τους.\nΣήμερα είναι γνωστό ότι η στεφανιαία νόσος σκοτώνει κάθε χρόνο περισσότερες γυναίκες από ό,τι ο καρκίνος του μαστού, περιλαμβανομένων και των νεώτερων προεμμηνοπαυσιακών γυναικών. Η υψηλή χοληστερόλη είναι εφάμιλλος προδιαθεσικός παράγοντας κινδύνου για στεφανιαία νόσο τόσο για άνδρες όσο και για γυναίκες, παρόλα αυτά είναι λιγότερο πιθανό να θεραπεύονται οι γυναίκες για υψηλή χοληστερόλη. Έτσι είναι μύθος ότι η χοληστερόλη δεν αγγίζει τις γυναίκες, αντίθετα μάλιστα πρέπει όλες οι γυναίκες και ειδικά μετά την εμμηνόπαυση όπως άλλωστε και οι άνδρες να ελέγχουν την χοληστερόλη τους\nΤα υπολιπιδαιμικά φάρμακα με βοήθησαν να ρίξω την χοληστερόλη μου. Τώρα που η χοληστερόλη μου έπεσε, από ό,τι άκουσα καλό είναι να τα διακόψω.\nΑυτή η πρακτική είναι από τις πιο εσφαλμένες αλλά πολύ διαδεδομένη. Είναι γνωστό ότι τα υπολιπιδαιμικά φάρμακα, π.χ. οι στατίνες αναστέλλουν την ενδοκυττάρια παραγωγή χοληστερόλης. Η αναστολή αυτή υφίσταται μόνο παρουσία του φαρμάκου. Έτσι εάν διακοπεί, δε θα χρειασθούν παρά λίγες μέρες, ώστε η χοληστερόλη να φθάσει στα επίπεδα που ήταν πριν την έναρξη της θεραπεία Συμπερασματικά λοιπόν, εάν υπάρχουν οι ενδείξεις για την έναρξη υπολιπιδαιμικού φαρμάκου, αυτό πρέπει να συνεχισθεί και να μη διακόπτεται\nΤα φάρμακα και κυρίως οι στατίνες πράγματι μειώνουν την χοληστερόλη στα επιθυμητά επίπεδα, αλλά δυστυχώς πειράζουν το συκώτι και τους μύες.\nΠράγματι, η παρακολούθηση του δυσλιπιδαιμικού που βρίσκεται υπό φαρμακευτική υπολιπιδαιμική αγωγή, περιλαμβάνει και τον έλεγχο των ηπατικών ενζύμων και υπό προϋποθέσεις, της CK, του ενζύμου των μυών. Παρόλα αυτά από το 1987 που κυκλοφόρησε η πρώτη στατίνη, μέχρι τώρα, επί εκατομμυρίων δυσλιπιδαιμικών που βρίσκονται σε θεραπεία με στατίνες δεν έχουν παρουσιασθεί σημαντικές παρενέργειες και βέβαια δεν είναι αυτός λόγος να στερηθεί κάποιος που χρειάζεται το φάρμακο, τις τόσο ευεργετικές δράσεις του, τόσο στην ολική θνησιμότητα, στη στεφανιαία θνητότητα, στη μείωση της στεφανιαίας νόσου και των αγγειακών εγκεφαλικών επεισοδίων. Έτσι με τη σωστή ιατρική παρακολούθηση τα φάρμακα αυτά είναι πέρα για πέρα ακίνδυνα.\nΗ χοληστερόλη στα παιδιά και στους εφήβους\nΕίναι γνωστό ότι η αθηρωματική διεργασία (εναπόθεση λιπών στις αρτηρίες) ξεκινά στην παιδική ηλικία και εξελίσσεται αργά μέχρι την ενηλικίωση. Στη συνέχεια συνήθως οδηγεί στη δημιουργία της στεφανιαίας νόσου, την πρώτη αιτία θανάτου στο δυτικό κόσμο.\nΠαρά την αδιαφιλονίκητη επιτυχία στη μείωση των θανάτων από στεφανιαία νόσο τις τελευταίες δυο δεκαετίες, αυτή είναι υπεύθυνη για περίπου μισό εκατομμύριο θανάτους στις ΗΠΑ ετησίως.\nΠερίπου τον 42% των ατόμων που έλαβαν εξιτήριο από το νοσοκομείο νοσηλευόμενοι για στεφανιαία νόσο, έχουν ηλικία μικρότερη των 65 ετών. Πολλοί από αυτούς τους ενηλίκους έχουν παιδιά με προδιαθεσικούς παράγοντες για στεφανιαία νόσο που χρειάζονται προσοχή και ανάλογη αντιμετώπιση.\nΟι κλινικές μελέτες δείχνουν ότι:\n• Η αθηροσκλήρυνση ή οι πρόδρομες μορφές της ξεκινούν στα παιδιά\n• Τα αυξημένα επίπεδα της χοληστερόλης στα πρώτα χρόνια της ζωής παίζουν σημαντικό ρόλο στην εξέλιξη της αθηρωσκλήρυνσης στην ενήλικο ζωή.\n• Οι διαιτητικές συνήθειες και η γενετική προδιάθεση επηρεάζουν τα επίπεδα της χοληστερόλης και τον κίνδυνο εκδήλωσης στεφανιαίας νόσου.\n• Τα μειωμένα επίπεδα χοληστερόλης σε παιδιά είναι προστατευτικά\n• Το κάπνισμα θα πρέπει να αποθαρρύνεται\n• Η συστηματική αερόβια άσκηση θα πρέπει να ενθαρρύνεται\n• Θα πρέπει να γίνεται έλεγχος για ύπαρξη αρτηριακής υπέρτασης και να θεραπεύεται όπου χρειάζεται\n• Η παχυσαρκία θα πρέπει να ελαττωθεί\n• Θα πρέπει να γίνεται έλεγχος για ύπαρξη σακχαρώδους διαβήτη και να θεραπεύεται όπου χρειάζεται\nΤα επίπεδα χοληστερόλης σε παιδιά και νεαρούς ενήλικες (ηλικίες 2-19 ετών) προσδιορίζονται ως εξής:\n* Ολική χοληστερόλη (mg/dL) Κάτω από 170 = Επιθυμητή\n* LDL χοληστερόλη (mg/dL) Κάτω από 110 = Επιθυμητή\n110-129 = Οριακή\nΗ σύμβαση που θα ψήφισή η Βουλή από τις μαριονέτες!\nΑυτήν την στιγμή φεύγουν από διάφορα σημεία του πλανήτη email μέσω Facebook αλλά και απλών λογαριασμών (Hotmail, googlemail) η συμφωνία που υπέγραψαν κάτω από το τραπέζι και χωρίς να ρωτήσουν κανέναν οι κυβερνώντες.\nΣτα μεγαλύτερα λάθη στην Ιστορία η είσοδος της Ελλ...\nVIDEO. 3κύλινδρος τουρμπο κινητήρας παράγει 125PS ...\nΓιατί θα μείνει κλειστή η πυραμίδα του Χέοπα στις ...\nΗ Ελλάδα τρέχει με... χίλια - Η ελληνική ομάδα του...\nΑκαδημαϊκός Σκοπίων: Η πΓΔΜ έχει προβλήματα με του...


Το αγρόκτημα του Ludo - [GR] Farmers2Farmers\nΟπωρώνας 200 στρεμμάτων που καλλιεργείται και λειτουργεί ως βοσκοτόπι. Ιδρύθηκε το 2013. Δεν υπάρχουν υπάλληλοι: η οργάνωση βασίζεται σε εθελοντές.\nΕξαρτάται από τη χρονιά, οι αποδόσεις είναι αδύνατον να προβλεφθούν, η φετινή χρονιά ήταν πιο αδύναμη και περιμένω περίπου 40-50 τόνους μήλα. Φυτεύουμε και άλλα δέντρα στον οπωρώνα μας, μηλιές, αχλαδιές, δαμασκηνιές και σορβιές. Μεγαλώνουμε από σπόρο δέντρα από ντόπιες και παραδοσιακές ποικιλίες.\nΣτο μέλλον σχεδιάζουμε να καλλιεργήσουμε ένα ευρύ φάσμα ποικιλιών φρούτων. Αυτή τη στιγμή δεν έχουμε ούτε την οικονομική δυνατότητα ούτε το ανθρώπινο δυναμικό να επεξεργαστούμε εμείς ο ίδιοι τα προϊόντα μας. Προσφέρουμε τα φρούτα μας φρέσκα και οι ποικιλίες μήλου που καλλιεργούμε είναι κατάλληλες για μακροχρόνια αποθήκευση.\nΑυτή τη στιγμή ο οπωρώνας έχει αρκετές καρυδιές και χειμερινές αχλαδιές μαζί με τις μηλιές.\nΠερίληψη των οικολογικών πρακτικών\nΠώς αντικαταστήσατε τα νεονικοτινοειδή στο αγρόκτημά σας; Ποια μέθοδο ή πρακτική χρησιμοποιείτε;\nΤα ώριμα παραγωγικά δέντρα δεν ψεκάζονται, και δεν χρησιμοποιούμε κανένα συνθετικό εντομοκτόνο ή φάρμακο στα δέντρα του οπωρώνα μας. Στα νεαρά δέντρα αφαιρούμε τις κάμπιες και τις αφίδες με μηχανικό τρόπο ή επεμβαίνουμε με σπιτικά εκχυλίσματα φυτών.\nΜέσα στον οπωρώνα προσπαθούμε να ενθαρρύνουμε τα βιολογικά αρπακτικά των επιβλαβών εντόμων με το να τους παρέχουμε τροφή και ενδιαιτήματα. Η παρουσία των ζώων βοσκής επίσης συνεισφέρει στην ελαχιστοποίηση του φουζικλαδίου.\nΠώς θα περιγράφατε τα πλεονεκτήματα και τα μειονεκτήματα αυτής της μεθόδου; Πόσο κοστίζει;\nΣτα πλεονεκτήματα συμπεριλαμβάνονται το χαμηλό κόστος, ένα υγιές και ευχάριστο εργασιακό περιβάλλον και η ανεξαρτησία από τη βιομηχανία χημικών. Μέσα από την εργασία μας καρποφορούν αρχαίες ποικιλίες χωρίς χημικά υπολείμματα και οι αυθεντικές γεύσεις ικανοποιούν τις αισθήσεις – είναι επίσης καλό για την υγεία μας.\nΤα μειονεκτήματα είναι οι απρόβλεπτες αποδόσεις και η παρουσία εχθρών και ασθενειών. Δεν έχουμε επέμβει με χημικά σκευάσματα στα δέντρα μας και ούτε σκοπεύουμε να το κάνουμε.\nΚατά τη διάρκεια των πιο υγρών καλοκαιριών οι μυκητιακές ασθένεις προκαλούν πρόβλημα, καθώς προσβάλλουν τους καρπούς και τα φύλλα των μήλων και των αχλαδιών.\nΤο φουζικλάδι, η καρπόκαψα, και η κάμπια του μήλου βλάπτουν τους καρπούς και τα φύλλα. Μπορούν να μειωθούν με το να κλαδεύεται το φύλλωμα των δέντρων για να αεριστεί και με τη βοσκή της χλόης στον οπωρώνα (μία καλή βόσκηση ολόκληρου του οπωρώνα στο τέλος του καλοκαιριού – αλλιώς τα ζώα χρησιμοποιούνται για βοσκή σε μικρά σημεία του οπωρώνα ανάλογα με τις ανάγκες). Άλλα μέτρα θα κόστιζαν πολύ σε χρόνο, χρήματα και μόχθο σε έναν τόσο εκτεταμένο οπωρώνα όπως ο δικός μας.\nΟ σχεδιασμός του οπωρώνα πλησιάζει πολύ ένα φυσικό αγροοικοσύστημα και προσπαθεί να επιτύχει την περιβαλλοντική ισορροπία. Συνδυάζει το βοσκοτόπι και τη στέγαση αγροτικών ζώων με ελεύθερα αναπτυσσόμενα οπωροφόρα δέντρα με μεγάλες ανεμπόδιστες κώμες. Αυτή τη στιγμή υπάρχουν πάνω από 90 ποικιλίες μήλων και πάνω από 40 ποικιλίες αχλαδιών (κάποια από τα δέντρα είναι πολύ νεαρά, οπότε η απόδοσή τους είναι πολύ μικρή). Οι αρχικές ποικιλίες μηλιάς ήταν περίπου 11. Με την επιλογή κατάλληλου συνδυασμού ποικιλιών για τις τοπικές συνθήκες, με μηχανική φροντίδα (χειμερινό κλάδεμα), με αρκετά αγροτικά ζώα και με ενθάρρυνση της βιοποικιλότητας προσπαθούμε να δημιουργήσουμε ένα αρμονικό αγροοικοσύστημα που να μπορεί να αντιστέκεται στο στρες που προκαλούν παράγοντες όπως το κλίμα, οι ασθένειες και οι εχθροί.\nΤέτοια φυσικά αγροτικά οικοσυστήματα δεν εγγυώνται αποδόσεις στο 100% κάθε χρόνο και οι καρποί τους δεν είναι πάντα τέλειοι οπτικά. Όμως, έχουν το πλεονέκτημα της βιώσιμης γεωργίας χωρίς την εισαγωγή ξένων ουσιών είτε στο οικοσύστημα είτε στον ίδιο τον καρπό που θέλουμε να διατηρήσουμε καθαρό και υγιή.\nΠρόκειται για ένα παραδοσιακό μοντέλο γεωργίας που χρησιμοποιεί τη σύγχρονη γνώση της βιώσιμης γεωργίας και την προστασία του περιβάλλοντος.\n200 στρέμματα που λειτουργούν ως βοσκοτόπι\n40-50 τόνοι μήλων κάθε χρόνο\n2013 έτος ίδρυσης


Φερχάιγιεν στο gazzetta.gr: «Πρότυπο ο Γκουαρδιόλα, έμαθε από τα λάθη του ο Κλοπ» | PlanetFootball - Συνεντεύξεις | gazzetta.gr\nΤρίτη, 07 Μαΐου 2019 - 17:00\nΦερχάιγιεν στο gazzetta.gr: «Πρότυπο ο Γκουαρδιόλα, έμαθε από τα λάθη του ο Κλοπ»\nΟ παγκόσμιας φήμης προπονητής φυσικής κατάστασης και εκπαιδευτής προπονητών, Ραϊμόντ Φερχάιγιεν, έρχεται για πρώτη φορά στην Ελλάδα και μιλά στο gazzetta.gr για τους Έλληνες τεχνικούς που διψούν για γνώση, τη φιλοσοφία του και τα μυστικά του fitness.\nΤα σχόλιά του απασχολούν συχνά την παγκόσμια ποδοσφαιρική επικαιρότητα και αναπαράγονται από τεράστια ΜΜΕ σε όλο τον κόσμο. Ο Ραϊμόντ Φερχάιγιεν δεν μασά τα λόγια του και κριτικάρει συχνά τον τρόπο διαχείρισης των top class προπονητών, ο οποίος έχει ως αποτέλεσμα πολλούς τραυματισμούς. Όμως, ο Ολλανδός δεν είναι απλά ένας θεωρητικός παθιασμένος με τα μοντέλα του «football periodisation». Ο Ραϊμόντ Φερχάιγιεν σταμάτησε το ποδόσφαιρο μικρός λόγω ενός σοβαρού τραυματισμού και από 19 χρονών αφοσιώθηκε στην προπονητική. Σπούδασε εφαρμοσμένη φυσιολογία και αθλητική ψυχολογία στην πατρίδα του, έκανε master, ενώ φοίτησε και στο Πανεπιστήμιο του Λίβερπουλ. Ήδη, από το 1997, το βιβλίο «condioning in soccer», που προέκυψε από την πτυχιακή του εργασία, εντάχθηκε στην ύλη της ολλανδικής ομοσπονδίας για τα πτυχία των προπονητών.\nΟ Ραϊμόντ έγινε εκπαιδευτής προπονητών, δουλεύοντας μεταξύ άλλων με τους Ράικαρντ, Γκούλιτ, Κούμαν. Στη συνέχεια, προσελήφθη ως βοηθός του πρώτου στην Εθνική Ολλανδίας, η οποια έφταε μέχρι τα ημιτελικά στο Euro του 2000. Έπειτα, ακολούθησε τον Χίντινκ στη Νότια Κορέα, η οποία έφτασε ημιτελικά στο Μουντιάλ του 2002. Μέχρι το 2014, ήταν παρών σε κάθε μεγάλη διοργάνωση. Με τον Άντβοκατ σε «οράνιε», Ρωσία και Νότια Κορέα, με τον Χίντινκ στη Ρωσία, ως σύμβουλος της Αργεντινής το 2014. Παράλληλα, έχει εργαστεί σε άλλα πρότζεκτς, όπως οι ακαδημίες της Φέγενορντ και σύμβουλος σε κλαμπ όπως η Μπαρτσελόνα, οι Ρέιντζερς και η Μάντσεστερ Σίτι και ατομικά σε παίκτες όπως ο Ρόμπεν. Τα τελευταία χρόνια δραστηριοποιείται στη δική του World Football Academy και γυρίζει τον κόσμο μιλώντας για τη σημασία του «football periodisation». Η περιοδικότητα ή περιοδισμός, όπως αποδίδεται ο όρος στα ελληνικά, αποτελεί για τον Ολλανδό ένα από τα σημαντικότερα ζητήματα στο σύγχρονο ποδόσφαιρο και βρίσκεται πίσω από αρκετά δεινά του.\nΣτο βιβλίο του, ο Ραϊμόντ Φερχάιγιεν, αναφέρει χαρακτηριστικά: «Στο ποδόσφαιρο η έννοια της περιοδικότητας σχετίζεται με τον σχεδιασμό όλων των προπονήσεων και των αγώνων. Προφανώς, ο προπονητής έχει ελάχιστη επιρροή στον προγραμματισμό των αγώνων του πρωταθλήματος. Αλλά ο σχεδιασμός των προπονήσεων είναι η βασική του δουλειά. Σε κάθε προπόνηση, οι παίκτες αναπτύσσουν στοιχεία τακτικά, τεχνικά και φυσικής κατάστασης εντός των ποδοσφαιρικών τους ενεργειών. Ωστόσο, ο προπονητής μπορεί να δώσει συγκεκριμένη έμφαση σε έναν από αυτούς τους τρεις τομείς με τους χειρισμούς του στην άσκηση. Έτσι, με την περιοδικότητα, μπορεί να διαχωρίσει διαφορετικούς τύπους προπονήσεων». Περισσότερα για το periodisation, μπορείτε να διαβάσετε ΕΔΩ.\nΣτο φετινό του tour λοιπόν, ο Φερχάιγιεν έβαλε για πρώτη φορά και την Ελλάδα! Οι εκδόσεις Sportbook, οι οποίες έχουν προχωρήσει σε μια σημαντική σειρά βιβλίων προπονητικής στα ελληνικά, είναι υπεύθυνες για το συμπόσιο της WFA στην Ελλάδα, το οποίο θα πραγματοποιηθεί στο θέατρο Αρχελάου (Αρχελάου και Σολωμού 2, Θρακομακεδόνες Αττικής) παρουσία του Ολλανδού στις 13 Μαΐου. Η ομιλία του Φερχάιγιεν, η οποία αναμένεται με ιδιαίτερο ενδιαφέρον, θα κινηθεί σε τρεις άξονες: Την τακτική στο ποδόσφαιρο, τη φυσική κατάσταση και τη νοητική προπόνηση. Λίγες μέρες λοιπόν πριν βρεθεί στη χώρα μας, ο «γκουρού» της φυσικής κατάστασης μίλησε στο gazzetta.gr για τους λόγους που κάνει στάση στην Αθήνα, καθώς και για ζητήματα φυσικής κατάστασης και πρόληψης τραυματισμών!\nΠώς αποφασίσατε να εντάξετε τη χώρα μας στο πρόγραμμα των σεμιναρίων σας;\n«Με προσέγγισαν για να διοργανώσουμε κάτι στην Ελλάδα και ο βασικός λόγος που δέχθηκα είναι ότι τα τελευταία χρόνια στα βασικά μας event βλέπουμε όλο και περισσότερους προπονητές από την Ελλάδα. Τα καλοκαίρια διοργανώνουμε 4-5 events στην Ευρώπη, με κορυφαία κλαμπ και οι Έλληνες προπονητές που δηλώνουν συμμετοχή είναι όλο και πιο πολλοί. Αυτό σημαίνει ότι υπάρχουν αρκετοί προπονητές στην Ελλάδα που ενδιαφέρονται για νέες πληροφορίες και για να εξελιχθούν και σκεφτείτε έχουμε γνωρίσει μόνο αυτούς που μπορούν να ταξιδέψουν. Δηλαδή σίγουρα υπάρχουν κι άλλοι που ενδιαφέρονται για τις εξελίξεις και τη γνώση στην προπονητική, αλλά δεν έχουν την δυνατότητα να κάνουν ταξίδια για να μας γνωρίσουν. Έτσι, αποφασίσαμε να απαντήσουμε θετικά στο αίτημα και μέχρι στιγμής έχουμε σχεδόν 100 προπονητές που έχουν δηλώσει συμμετοχή για το συμπόσιό μας στις 13 Μαΐου. Αυτό επιβεβαιώνει τα όσα σας είπα πριν».\nΈχετε εικόνα και άποψη για το ελληνικό ποδόσφαιρο;\n«Όχι, δεν το παρακολουθώ στενά, οπότε δεν μπορώ να το κρίνω. Το ίδιο, σκεφτείτε, συμβαίνει και με το ολλανδικό. Ταξιδεύω τόσο πολύ που βλέπω πολύ σπάνια ποδόσφαιρο εδώ στην Ολλανδία. Είναι το κόστος των συχνών ταξιδιών: βλέπεις λίγο από πολλές χώρες, αλλά δεν μπορείς να παρακολουθήσεις εις βάθος».\nΠόσο σημαντικό είναι το «Football Periodisation» στο σύγχρονο ποδόσφαιρο;\n«Γίνεται όλο και πιο σημαντικό. Πρώτα, γιατί οι παίκτες χρειάζεται να παίζουν σε όλο και περισσότερα παιχνίδια κι αυτό σημαίνει ότι εμφανίζουν κόπωση. Όσο περισσότερα τα ματς, τόσο πιο σημαντική γίνεται η αποκατάσταση προκειμένου να μην υπάρχει κόπωση και οι ομάδες να έχουν φρεσκάδα. Είναι πολύ δύσκολο να προπονείσαι σκληρά κατά τη διάρκεια της σεζόν οπότε γίνεται όλο και πιο σημαντικό να σχεδιάζεις τις προπονήσεις τη σωστή στιγμή, στην κατάλληλη ένταση. Να προσέχεις τις αποστάσεις από τα προηγούμενο και το επόμενο παιχνίδι κι άλλες παραμέτρους. Επίσης, βλέπουμε ότι ο ρυθμός του αγώνα αναπτύσσεται όλο και περισσότερο τα τελευταία δέκα χρόνια, οπότε οι σωματικές απαιτήσεις ολοένα και αυξάνονται. Έτσι, τόσο από πλευράς ανάκτησης φρεσκάδας όσο και από φυσικής κατάστασης, η περιοδικότητα γίνεται όλο και πιο σημαντική».\nΠώς μπορεί να υπάρξει ισορροπία ανάμεσα στην πρόληψη τραυματισμών και στη φυσική κατάσταση;\n«Νομίζω πως το πιο σημαντικό -και θα το αναλύσω στην Ελλάδα- είναι να βάζεις την ποιότητα πάνω από την ποσότητα στην προπόνηση. Να σχεδιάζεις ποιοτικές προπονήσεις για να βελτιώνεις τους παίκτες, αλλά όχι τόσο συχνές, γιατί δεν υπάρχει χρόνος για επαναφορά μεταξύ των προπονήσεων. Όταν συμβαίνει αυτό συσσωρεύεται κόπωση και τότε το ρίσκο τραυματισμών αυξάνεται σημαντικά. Οπότε, νομίζω η λύση είναι αυτή. Προπόνηση στο 100%, αλλά επαρκή χρόνο ανάμεσα στις προπονήσεις για σωστή αποκατάσταση».\nΣτο παρελθόν είχατε ασκήσει κριτική στον τρόπο που κορυφαίοι προπονητές διαχειρίζονται προπονήσεις και αγώνες, χωρίς να εστιάζουν στην πρόληψη τραυματισμών. Πιστεύετε ότι πλέον ο Πεπ Γκουαρδιόλα βρίσκεται περισσότερο κοντά στη δική σας λογική;\n«Ναι, όπως και η Λίβερπουλ με τον Κλοπ. Έχουν επίσης εξελιχθεί και το είπε δημοσίως ο προπονητής τους. Αυτό που βλέπουμε γενικά είναι ότι πολλοί προπονητές όταν πηγαίνουν στην Premier League δουλεύουν όπως το έκαναν στις χώρες τους, ξεχνώντας ότι ο ρυθμός είναι εντονότερος και τα παιχνίδια πιο πολλά, οπότε οι παίκτες κουράζονται περισσότερο και δεν έχουν χρόνο για να επανακτήσουν τις δυνάμεις τους. Αυτό αρχικά είτε το ξεχνούν, είτε το αγνοούν. Έπειτα από μία-δύο σεζόν με πολλούς τραυματισμούς όμως, συχνά βλέπουμε ότι βήμα-βήμα μαθαίνουν από τα λάθη τους και προσαρμόζουν τις μεθόδους τους, ώστε τη δεύτερη-τρίτη σεζόν σταδιακά εφαρμόζουν τις αρχές τους με πιο σωστό τρόπο. Ο Γίργκεν Κλοπ είναι ένα πολύ καλό παράδειγμα, είχε πολλούς τραυματισμούς και στο ξεκίνημα της τρίτης σεζόν είπε σε συνέντευξη Τύπου ότι θα εστιάσει στη φρεσκάδα των παικτών. Πέρυσι έφτασε στον τελικό του Champions League και φέτος έχει μια πολύ εντυπωσιακή ομάδα. Βλέπεις ότι είναι πιο επιτυχημένος γιατί το focus είναι στη φρεσκάδα».\nΠοια είναι η πιο fit ομάδα στην Ευρώπη φέτος;\n«Δύσκολο να πω, αλλά μπορείς να πεις ότι η Λίβερπουλ παίζει σε πολύ υψηλό ρυθμό. Επίσης ο Άγιαξ, όταν έπαιξε με την Ρεάλ και τη Γιουβέντους είχε ένα σπάνιο τέμπο στο παιχνίδι του. Αν όμως έπρεπε να διαλέξω μία ομάδα, θα ήταν η Λίβερπουλ».\nΉθελα να σας ρωτήσω και για τον Άγιαξ. Παρότι λόγω υποχρεώσεων δεν βλέπετε πολύ ολλανδικό ποδόσφαιρο, περιμένατε ότι αυτή η ομάδα μπορεί να πάει τόσο μακριά; Πού πιστεύετε ότι οφείλεται;\n«Για να είμαστε ειλικρινείς, κανείς δεν περίμενε να φτάσει τόσο ψηλά. Πρώτα νομίζω έχουν παίκτες με μεγάλο ταλέντο και έπειτα αγόρασαν καλούς έμπειρους ποδοσφαιριστές, κάτι που έγινε ξεκάθαρο από την αρχή της σεζόν. Οπότε νομίζω είναι ένας σπάνιος συνδυασμός σπάνιου ταλέντου με καλούς και έμπειρους ποδοσφαιριστές. Όλοι περίμεναν ότι θα πάρουν το πρωτάθλημα. Στην Ευρώπη, έπρεπε να παίξουν πλέι οφ, οπότε οι περισσότεροι απλά πίστευαν ότι θα μπουν στους ομίλους, το πολύ να φτάσουν και στα νοκ άουτ. Ό,τι έγινε μετά ήταν μια μεγάλη έκπληξη για τους πάντες».\nΟ Άγιαξ και η ολλανδική Ομοσπονδία δουλεύουν με μοντέλα κοντά στη δική σας φιλοσοφία;\n«Ναι. Στην Ολλανδία είναι πολύ συχνό να δουλεύουν με περιοδισμό γιατί το βιβλίο μου βρίσκεται στην ύλη όλων των διπλωμάτων στην εκπαίδευση των προπονητών. Όλοι οι προπονητές λοιπόν είναι εξοικειωμένοι με τις αρχές του periodisation».\nΜιλήσατε πριν με καλά λόγια για την νέα γενιά Ελλήνων προπονητών. Σε αντίθεση όμως με τους νεαρούς παίκτες, είναι πολύ σπάνιο ένας προπονητής να δουλέψει εκτός Ελλάδας. Θα τους προτείνατε να το κυνηγήσουν;\n«Ναι, γιατί αν το κυνηγήσεις και καταφέρεις να δουλέψεις στο εξωτερικό, παίρνεις νέες γνώσεις και νέες εμπειρίες. Αν στη συνέχεια φέρεις αυτόν τον συνδυασμό πίσω στην Ελλάδα, όλοι οι προπονητές, το ίδιο το ποδόσφαιρο, μπορούν να επωφεληθούν. Αν μείνεις σε μια χώρα δουλεύεις συνεχώς πάνω στον ίδιο άξονα, αν όμως έχεις καλή επιρροή από το εξωτερικό, αυτό που βλέπουμε συχνά είναι μια διάχυση εμπειρίας και γνώσης, γεγονός που βελτιώνει σημαντικά έναν προπονητή. Είναι καλό για κάθε χώρα να κρατά την ταυτότητά της, αλλά είναι επίσης σημαντικό να βλέπει στο εξωτερικό και να αναγνωρίζει το υψηλότερο επίπεδο που μπορούν να φέρουν οι παραστάσεις από άλλες χώρες».\nΠοιος προπονητής θα μπορούσε να σας βάλει στον πειρασμό να γυρίσετε στο... πεδίο της μάχης για να δουλέψετε μαζί του;\n«Νομίζω πως οι προπονητές που έχουν πολύ θετικό αντίκτυπο στον ποδοσφαιρικό κόσμο είναι άνθρωποι σαν τον Πεπ Γκουαρδιόλα. Γιατί πάντα αναζητά νέες ιδέες. Εννοώ, αν δείτε την πορεία του στη Μπαρτσελόνα, την Μπάγερν, τη Σίτι είναι βασισμένη στις ίδιες αρχές, αλλά δεν παίζουν με τον ίδιο τρόπο. Πάντα αναζητά νέες ιδέες και νομίζω ότι είναι σημαντικό παράδειγμα για όλους τους προπονητές. Αυτό που βλέπεις συχνά είναι οι προπονητές να έχουν μια ιδέα για το ποδόσφαιρο και να την κρατούν για όλη τους την καριέρα. Πιστεύω ότι αυτοί οι προπονητές πρέπει να έχουν πρότυπα σαν τον Πεπ Γκουαρδιόλα, ώστε να μάθουν πώς να κρατούν πάντα τη φιλοσοφία τους για το ποδόσφαιρο, αλλά παράλληλα να την εμπλουτίζουν με νέες ιδέες και να εξελίσσονται».\nΠέραν των σεμιναρίων και των διαλέξεών σας έχετε κάποιο νέο πρότζεκτ στα σκαριά;\n«Όχι αυτή την περίοδο, αλλά πάντα μου αρέσει να ξεκινώ νέα πρότζεκτ. Γιατί εκτός από εκπαιδευτής προπονητών, είναι σημαντικό να μένεις και με άλλους τρόπους σε επαφή με τη δουλειά, οπότε πάντα αναζητώ νέα ενδιαφέροντα πρότζεκτς».\nPlanetFootball - Συνεντεύξεις & Liverpool\nPlanetFootball - Συνεντεύξεις & Man. City\nΜε δυο γκολ σε ένα ημίχρονο απέναντι στη Λευκορωσία, ο Τζίνι Βαϊνάλντουμ απέδειξε ξανά πως ανάλογα με το χρώμα της...\nΆνθρωπος με ένταση που ζει κάθε στιγμή αλλά και που ξέρει απόλυτα πως να διαχειριστεί καταστάσεις, είναι ο Γιούργκεν Κλοπ,...\nΣε μια εποχή όπου όποιος έχει λεφτά το διαφημίζει, ο Σαντιό Μανέ ξεχωρίζει από τους υπόλοιπους ποδοσφαιριστές στις αντιλήψεις του.


Δίκτυο Κοινωνικής Αλληλεγγύης Εξαρχείων: Νοεμβρίου 2015\nΕνας στους δύο ιδιοκτήτες χάνει το σπίτι του με συνοπτικές διαδικασίες\nΤο τελικό σενάριο για την προστασία της πρώτης κατοικίας από πλειστηριασμούς που δημοσιεύει το tvxs.gr και αναδημοσιίεύεται σε φιλοκυβερνητικό blog (και αυτό έχει τη σημασία του) οδηγεί στο συμπέρασμα πως το 35 έως το 45% των σπιτιών (πρώτη κατοικία) θα αρχίσουν από 1.1.2016 να βγαίνουν σε πλειστηριασμό με συνοπτικές διαδικασίες, με ανύπαρκτα νομικά ερείσματα προστασίας και με ένα κίνημα που πάει κατά διαόλου.\nΜιλάμε για 180.000 κόκκινα δάνεια φυσικών προσώπων (έμποροι-επαγγελματίες δεν περιλαμβάνονται) τουτέστιν 80.000 σπίτια (πρώτες κατοικίες) βγαίνουν με το καλημέρα στο 2016 στο σφυρί. Δεν περιλαμβάνονται δευτερεύουσες κατοικίες (εξοχικά, πατρικά, κ.λπ.) ή επαγγελματικοί χώροι, οικόπεδα, χωράφια. Αυτά τάχει ήδη φάει η μαρμάγκα χωρίς δεύτερη συζήτηση.\nΜένουν λοιπόν 100.000 κόκκινοι δανειολήπτες που έχουν τη δυνατότητα και την ελπίδα να σώσουν το σπίτι που μένουν. με προϋποθέσεις και κόστος που αυτή τη στιγμή παζαρεύονται εν όψει της τελικής συμφωνίας με τους (θ)εσμούς).\nΑυτοί οι "τυχεροί" θα πρέπει να περάσουν από την τράπεζα, να αποδείξουν ότι είναι συνεργάσιμοι, να δεχτούν ή να απορίψουν τις προτάσεις του τραπεζίτη τους για έναν "έντιμο" συμβιβασμό (στα πλαίσια του υποχρεωτικού εξωδικαστικού συμβιβασμού). Κοινώς να υποστούν την ταπείνωση που υπέστη και ο πρωθυπουργός στις 13 Ιούλη από την κ. Μέρκελ, ταπείνωση που προϋποθέτει να βγάλουν και έρπη.\nΑν η διαπραγμάτευση με τα ακέφαλα τέρατα αποτύχει τότε ο ταπεινωμένος δανειολήπτης μπορεί να καταφύγει στο νόμο Κατσέλη έχοντας στο βαλάντιο ένα σοβαρό ποσό για ξεκίνημα της διακαστικής διαπραγμάτευσης. Ένα κάρο χαρτιά (μέχρι και πιστοποιητικό ποινικού μητρώου) θα ξετιναχτούν ένα προς ένα για να δώσουν πάτημα στο δικαστή να απορρίψει την αίτηση και μετά άντε με τους 80.000.\nΤο πιστοποιητικό ποινικού μητρώου είναι το κλου της υπόθεσης. Τί χρειάζεται αυτό ; Για να χρησιμεύσει τυχόν καταδίκη (έστω και με αναστολή, έστω και στο στάδιο της έφεσης) σαν απόδειξη αφερεγγυότητας του δανειολήπτη. Δηλαδή ένας μικροεπαγγελματίας που σύρθηκε πριν από 25 χρόνια από το ΤΕΒΕ στα δικαστήρια γιατί όφειλε ένα ποσό, έστω και αν δεν καταδικάστηκε τελεσίδικα, θα βρεθεί το αίτημά του για ένταξη στο νόμο Κατσέλη στο καλάθι των αποριμμάτων. Κοινώς οποιαδήποτε καταδίκη για οφειλή ποινικοποιείται στο διηνεκές και εδώ δεν χωράει παραγραφή (ούτε κακούργημα να ήταν).\nΑν θα καταφέρουν να ενταχθούν στο νόμο Κατσέλη οι μισοί από τους 100.000 είναι ζήτημα. Εϊτε γιατί δεν υπάρχει σάλιο να υποστηρίξουν την αίτησή τους, είτε γιατί τα δικαστήρια θα απορρίπτουν σωρηδόν τις αιτήσεις με διάφορες προφάσεις. Οι οποίες προφάσεις δεν θα προσπορίζονται μόνο από τα δεκάδες χαρτιά που θα περιλαμβάνει ο φάκελλος της αίτησης αλλά και ένα μικρό χωράφι στο χωριό θα μπορεί να αποτελεί πρόφαση απόρριψης της αίτησης.\nΚι επανερχόμαστε στο πρώτο και μεγάλο κοσκίνισμα των 180.000 δανειοληπτών. Τα κριτήρια για να έχει κανείς τη δυνατότητα ένταξης στο νόμο Κατσέλη παίζονται έως και σήμερα. Από το δημοσίευμα του tvxs.gr συνάγεται ότι σε ένα ποσοστό μεταξύ του 55 και 65% θα κλείσει η συμφωνία σφαγής. δηλαδή αυτοί θα είναι που θα ελπίζουν. Οι υπόλοιποι έχουν να πληρώσουν λέει η κυβέρνηση άρα είναι οι μπαταχτσήδες. Καθόλου δεν λαμβάνεται υπόψη ότι αγόρασε κάποιος ένα σπίτι λίγο μεγαλύτερο βασιζόμενος στην υποσχετική της ανάπτυξης, πιστεύοντας ότι θα έχει δουλειά. Δεν λαμβάνεται υπόψην ότι στην πρώτη δεκαετία του νέου αιώνα (2000-2009) οι τιμές των ακινήτων είχαν φουσκώσει τεχνηέντως και δολίως. Η φούσκα της ανάπτυξης συμπαρέσυρε τα πάντα στο πέρασμά της. Ένας μικρομεσαίος νοικοκύρης θα μπορούσε να της αντισταθεί ;\nΑυτή η απάτη, η δόλια μεθόδευση της υπερχρέωσης των νοικοκυριών και παράλληλα η μεθοδευμένη πρώτα ήπια και μετά βάρβαρη φτωχοποίηση του λαού δεν θα διαχθούν ποτέ, δεν θα ληφθούν υπόψη σε οποιαδήποτε διαπραγμάτευση με τον δήμιο, με την τράπεζα, με το δημόσιο.\nΔιαβάστε όλόκληρο το κείμενο του tvxs.gr.\nΣε προστασία της πρώτης κατοικίας για το 55% έως 65% των οφειλετών οδηγεί, σύμφωνα με τις τελευταίες πληροφορίες, ο «έντιμος συμβιβασμός» στον οποίον οδεύουν κυβέρνηση και πιστωτές μετά το χθεσινό Eurogroup - ένας συμβιβασμός, που κινείται πάνω στην παραδοχή και των δύο πλευρών ότι στο δίχτυ προστασίας θα ενταχθούν μόνον όσοι «αποδεδειγμένα» δεν έχουν τη δυνατότητα να αποπληρώσουν τις οφειλές τους.\nJe suis malakas (αναδημοσίευση)\nΑπό την εκδήλωση ενάντια στους πλειστηριασμούς. Ραντεβού αύριο στο Σύνταγμα\nΜαζική ήταν η συγκέντρωση της Πρωτοβουλίας-Stop στην οποία συμμετέχουμε ενάντια στους πλειστηριασμούς. Το πιο σημαντικό ήταν η μεγάλη και παρεμβατική συμμετοχή του κοινού, μη ενταγμένου σε συλλογικότητες.\nαποχαιρετισμός στη Ρίκα\nΠολύ θλιμμένη γιατί θα μας λείψει πολύ ...\nέγραψε η Αννίτα Δεκαβάλλα ...\nΠριν λίγες μέρες (στις 10 Νοέμβρη) έφυγε από κοντά μας η Ρίκα Ροδάκη Ζήσαμε μαζί στα Εξάρχεια, παλέψαμε μαζί για μια καλλίτερη γειτονιά. Για τη γειτονιά που αγαπήσαμε και αγαπηθήκαμε.\nΗ Ρίκα υπήρξε πρωτεργάτης σε πολλές κινηματικές πρωτοβουλίες της γειτονιάς μας. Για την όλη δράση και ιστορία της είμαστε ανακόλουθοι να μιλήσουμε.\nΓια ό,τι είμαστε, για ό,τι ζήσαμε μαζί στέλνουμε στη Ρίκα τον ύστατο χαιρετισμό: οι αγώνες σου, αγώνες μας, οι προσδοκίες και τα όνειρά σου πέρασαν και στα δικά μας χέρια.\nΚαλό Ταξίδι Ρίκα,\nαπό τα Εξάρχεια σου\nΑπό τον αποχαιρετισμό του Ανδρέα Ρουμελιώτη:\nΑντίο συντρόφισσα Ρίκα Ροδάκη.\nΣυνήλθαμε στο νοσοκομείο. Ούτε καταλάβαμε τι είχε συμβεί. Εγκεφαλική διάσειση, σπασμένα χέρια – πόδια κι ένα ρωγμώδες κάταγμα στον 5ο θωρακικό σπόνδυλο που έθρεψε στραβά. Μια παρανυχίδα του μου πιέζει ακόμη τον οπίσθιο σάκο των νεύρων προκαλώντας μου ανυπόφορους πόνους κάθε φορά που αλλάζει ο καιρός.Αυτοί οι πόνοι δεν θα μου επιτρέψουν ποτέ να ξεχάσω Ρίκα μου εκείνη την επίθεση των φασιστών εναντίον μας, στις 6 Μαΐου του 1987, στις 11 το βράδυ, στο κέντρο της πλατείας Εξαρχείων.\nΗ πολυτελής Μερσεντές που οδηγούσαν δύο φασιστάκια της ΕΝΕΚ, μπήκε με ιλιγγιώδη ταχύτητα στην πλατεία. Ενδεχομένως να ήθελαν απλώς να μας τρομοκρατήσουν. Όταν τα συνέλαβαν όμως, αυτά τα κωλο- πλουσιόπαιδα, ήταν μεθυσμένα.\nΤο τιμόνι τους ξέφυγε. Η Μερσεντές χτύπησε σε σταθμευμένα αυτοκίνητα, παρέσυρε δυο μηχανάκια, πέρασε κυριολεκτικά ανάμεσα στο περίπτερο και τα τραπεζάκια των φοιτητών, πριν καταλήξει στη μέση της πλατείας και μας χτυπήσει. Εμένα, τη Ρίκα τη Ροδάκη, και τον Νίκο τον Λακόπουλο, ο οποίος όταν τον χτύπησαν τα ΜΑΤ στην πλατεια το 1984 είχε το θράσος να μηνύσει τον τότε αρχηγό της Αστυνομίας, εν ονόματι Μποσινάκη.\nΕυτυχώς… που παρέσυρε τα μηχανάκια και τα εκσφενδόνισε πάνω μας. Αυτό ίσως, τότε, μας έσωσε τη ζωή.\nΡαδιοπειρατές ήμασταν. Συμμετείχαμε ενεργά στο κίνημα της ελεύθερης ραδιοφωνίας. Το Ράδιο του Δρόμου, ο Τυφλοπόντικας των FM, το Ράδιο Χαλκίδα, το ράδιο ΑΝΤΙλαλος, ο Πειρατής των FM, το Κανάλι 15 των αείμνηστων Αλέξανδρου Γιώτη και Ρούσσου Κούνδουρου...\nΤον Νίκο (τον Λακόπουλο) τον συμπαθούσε ο αείμνηστος Πάνος Κορόβηλας. Ήταν πολύ γοητευτικός πιτσιρικάς ο μπαγάσας ο Νικολάκης. Έτσι, παρά τις αντιδράσεις των «πρασινοφρουρών» και του μακαρίτη του Μαρούδα, ο οποίος απειλούσε ότι αν εκπέμψουμε παράνομα «θα ρίξει ακόμα και τους δορυφόρους», του έδωσε την πρώτη ζωντανή νεανική εκπομπή στο ραδιόφωνο της ΕΡΤ (πρώην ΥΕΝΕΔ γιατί ήταν νωπή η εικόνα από τον φαντάρο - φρουρό που φύλαγε την πύλη στο πρώην στρατοκρατούμενο κανάλι).\n"Εδώ Ράδιο Συννεφούλα"! Αυτός ήταν ο τίτλος της εκπομπής και εμείς «οι εραστές της Άνοιξης» που ... «θέλουμε τον κόσμο και τον θέλουμε ΤΩΡΑ»! Πολλοί μάθαμε ραδιόφωνο από τον Νίκο Λακόπουλο και τη Ράδιο - Συννεφούλα. Ανάμεσά τους και ένας πιτσιρικάς τότε, ο Σταύρος Θεοδωράκης… Του άρεσε του Νίκου και τον προσέλαβε αμέσως.\nΗ Ράδιο Συννεφούλα εξέπεμπε όταν τελείωνε το σχολείο και γύριζαν οι μαθητές στα σπίτια. Μας άκουγε όλη η πιτσιρικαρία. Με πούλμαν έρχονταν με τους καθηγητές τους από όλη την Ελλάδα και μας ζητούσαν αυτόγραφα.\n«Φασίστες χτύπησαν στα Εξάρχεια τα παιδιά της Ράδιο Συννεφούλας», έγραφαν την άλλη μέρα τα πρωτοσέλιδα των εφημερίδων. Δεν είχαμε συνέλθει για να τα διαβάσουμε…\nΗ Ρίκα και εγώ μείναμε μερικές εβδομάδες στο νοσοκομείο. Ο Νίκος ερχόταν μετά από μήνες στην εκπομπή με πατερίτσες και με μια εγκεφαλική διάσειση που μάλλον αυτή τον έκανε να εγκαταλείψει τη δημοσιογραφία και να φτιάξει το ιστορικό club «Decadence», εκεί στο λόφο του Στρέφη, απέναντι από τον «Βρούτο», που ήταν σημείο συγκέντρωσης όλης της ανατρεπτικής διανόησης εκείνης της εποχής.\nΠέρασαν σχεδόν 30 χρόνια από τότε που κάτι σχεδιάζαμε με τη Ρίκα και τον Νίκο στο κέντρο της πλατείας Εξαρχείων. Εκεί που μας χτύπησε η Μερσεντές με τα δυο φασιστόμουτρα (κερδίσαμε τη δίκη και μας αποζημίωσαν μετά από χρόνια, έκαναν μεταπτυχιακά κάπου στην Αμερική…)\nΣτο μεταξύ αυτά τα 30 χρόνια και χανόμασταν και βρισκόμασταν. Κάποιες φορές με τον φίλο μου τον Μιχάλη τον Πρωτοψάλτη που «έφυγε» πρόπερσι.\nΗ Ρίκα παρέμεινε ενεργή στον αντιεξουσιαστικό χώρο με μεγάλες επιρροές από τον Μπούτσκιν και τη Ριζοσπαστική Οικολογία. Στις τελευταίες εκλογές, του Σεπτεμβρίου του 2015, ήταν υποψήφια στην Α’ Πειραιά με τη Λαϊκή Ενότητα.\nΤελευταία φορά την είδα στη Χαλκίδα πριν 2-3 χρόνια, όταν ήρθε για να πάρει μέρος στη γιορτή Οικολογικών Προϊόντων. Συμμετείχε σε πολλές συλλογικότητες. Ήταν μέλος της Πρωτοβουλίας Επαγγελματιών και της Συνέλευσης της Πλατείας Εξαρχείων. Είχε όμως πάντα τη δική της ξεχωριστή άποψη.\n«Όλα αυτά τα χρόνια οι συλλογικότητες κάναμε εκδηλώσεις με τους τοξικομανείς μέσα στην πλατεία. Αυτοί που είχαμε στόχο να διώξουμε είναι οι πρεζέμποροι, όχι οι χρήστες. Και θα σου πω και το άλλο. Ρατσιστές είναι αυτοί που πίναν τον καφέ τους στο καφενείο και βλέπανε τον άρρωστο τον τοξικομανή να είναι κάτω, σε ελεεινή μορφή να χτυπάει ένεση μπροστά στα πόδια τους, και σφύριζαν αδιάφορα. Αυτοί είναι ρατσιστές και κυνικοί απέναντι στον ανθρώπινο πόνο», είχε πει στην Ελευθεροτυπία σε ένα ρεπορτάζ του 2010 για τη διακίνηση των ναρκωτικών.\nΉταν μελισσοκόμος και βιοκαλλιεργήτρια. Η οικογένεια της ήρθε από την Κρήτη μετά την επανάσταση των ρόδων στις αρχές του 1700. Αγωνίστηκε για τα ανθρωπινά δικαιώματα ενάντια στην καταστολή και για την προστασία του περιβάλλοντος.\nΣπούδασε marketing στα KATEE, δημοσιογραφία, μελισσοκομία και Ευρωπαϊκό πολιτισμό στο ανοιχτό πανεπιστήμιο. Εργάστηκε από πολύ μικρή σε τουριστικές επιχειρήσεις στο νησί της Αίγινας, ως δημοσιογράφος στον ΣΚΑΙ (Ραδιόφωνο) και στον FLASH.\nΊδρυσε με άλλους βιοκαλλιεργητές τις αγορές βιολογικών προϊόντων που υπάρχουν σήμερα σε όλη την Αττική και σε πολλές πόλεις της επαρχίας και διετέλεσε πρόεδρος του Πανελλήνιου συλλόγου βιοκαλλιεργητών «Η ΔΗΜΗΤΡΑ».\nΜέχρι τον Ιούλιο διατηρούσε μαζί με τα άλλα μέλη της συλλογικότητας βιοκαλλιεργητών ΟΙΚΟΛΟΓΙΚΗ ΔΡΑΣΗ πρατήριο βιολογικών προϊόντων στην Τσαμαδού, στα Εξάρχεια, μέχρι που η κρίση τους έκλεισε.\nΗ κηδεία της έγινε την Τετάρτη 11 Νοεμβρίου στον Μεσαγρό της Αίγινας. Το έμαθα με μια μέρα καθυστέρηση και δεν πρόλαβα να είμαι κοντά της στο ξόδι. Γι’ αυτό σε αποχαιρετώ από εδώ. Γεια σου Ρίκα μου θα σε θυμόμαστε, θα σε θαυμάζουμε και θα σε αγαπάμε πάντα.\nΔίκτυο Κοινωνικής Αλληλεγγύης Εξαρχείων συμμέτοχος στην Πρωτοβουλία Πλειστηριασμοί-Stop.\nΑΝΤΙΦΑΣΙΣΤΙΚΗ ΣΥΓΚΕΝΤΡΩΣΗ ΚΑΙ ΠΟΡΕΙΑ ΣΤΑ ΠΑΤΗΣΙΑ\nΑΝΤΙΦΑΣΙΣΤΙΚΗ ΣΥΓΚΕΝΤΡΩΣΗ ΚΑΙ ΠΟΡΕΙΑ,\nΣΑΒΒΑΤΟ 14 Νοέμβρη – ώρα 12μμ – Πλατεία Αγ.Βαρβάρας\n(σταθμός Ηλεκτρικού Άνω Πατήσια).\nΕΞΩ ΟΙ ΦΑΣΙΣΤΕΣ ΑΠΟ ΤΑ ΠΑΤΗΣΙΑ\nΤο τελευταίο διάστημα ομάδα φασιστών δρα στην περιοχή των Πατησίων και επιτίθεται σε συλλογικότητες της περιοχής μας. Πιο πρόσφατο παράδειγμα η τραμπούκικη επίθεση 20 φασιστοχουλιγκάνων την Κυριακή 13/9 σε 5 μέλη της ΛΑΕ Πατησίων που πραγματοποιούσαν αφισοκόλληση στην Πατησίων. Η επίθεση ξεκίνησε από καφενείο που βρίσκεται κάτω από τα πρώην γραφεία οπαδών της ΑΕΚ και οι τραμπούκοι φορούσαν διακριτικά της ΑΕΚ. Τα εν λόγω γραφεία – που έκλεισαν το καλοκαίρι με τον νέο αθλητικό νόμο - ήταν ορμητήριο του Ghetto γνωστού φασιστοπυρήνα οπαδών με αναφορά στους Ανένταχτους Μαιάνδριους Εθνικιστές (ΑΜΕ) του Π. Ανδρουτσόπουλου πρώην ηγετικού στελέχους της Χρυσής Αυγής και καταδικασμένου για την δολοφονική επίθεση στον Δ.Κουσουρή έξω από τα δικαστήρια της Ευελπίδων τον Ιούνη του 99.Η συγκεκριμένη ομάδα έχει απομονωθεί από την συντριπτική πλειοψηφία των οπαδών της ΑΕΚ που δεν θέλει να έχει καμία σχέση μαζί τους.\nΠαράλληλα είχαμε επιθέσεις από την ίδια ομάδα αλλά και από Χρυσαυγίτες με σπάσιμο εκλογικών περιπτέρων, προπηλακισμούς μεταναστών και νεολαίων στις περιοχές της Γκράβας και των Κ.Πατησίων, αναγραφή συνθημάτων, τοποθέτηση εύφλεκτων υλικών σε βάρος άλλων συλλογικοτήτων της περιοχής (πχ ΑΝΤΑΡΣΥΑ, ΣΥΡΙΖΑ, ΞΕΚΙΝΗΜΑ, στέκι Άνω Κάτω κοκ).\nΑυτές οι προκλήσεις δεν πρέπει να μείνουν αναπάντητες. Οι νεοναζί (ΑΜΕ – Χρυσή Αυγή κτλ) προσπαθούν να βρουν πρόσφορο έδαφος για να αναπτύξουν δράση και επιρροή στην περιοχή μας. Αν τους αφήσουμε θα αποθρασυνθούν ακόμα περισσότερο και θα είναι θέμα χρόνου να έχουμε νέες επιθέσεις ή και δολοφονίες όπως αυτή του Π.Φύσσα ή του Σ.Λουγκμάν.\nΠολιτικά, αποκαλύπτοντας το ψεύτικο προσωπείο του δήθεν αντιμνημονιακού και αντισυστημικού που φοράει η Χρυσή Αυγή για να κρύψει αυτό που πραγματικά είναι: νοσταλγοί του Χίτλερ και των Ναζί. Για τους ΑΜΕ αυτό δεν χρειάζεται γιατί λένε δημόσια στην ιστοσελίδα τους ότι είναι Ναζί και Εθνικοσοσιαλιστές.\nΚινηματικά με τους αγώνες, την αντιφασιστική μας δράση και την στήριξη πρωτοβουλιών αλληλεγγύης ώστε να μην μπορέσουν να σηκώσουν κεφάλι σε κανένα χώρο δουλειάς ή στα σχολεία της περιοχής μας.\nΣτηρίζουμε το έργο της κοινωνικής αλληλεγγύης και αυτενέργειας. Με φράχτες, ναρκοπέδια και δυνάμεις καταστολής τύπου FRONTEX η κατάληξη είναι μόνο μία: περισσότεροι πνιγμένοι άνθρωποι και μικρά παιδιά στις θάλασσες του Αιγαίου και της Μεσογείου. Παλεύουμε ενάντια στις πολιτικές όλων των μνημονιακών κυβερνήσεων και ιμπεριαλιστικών σχηματισμών όπως η ΕΕ, που προκαλούν την προσφυγιά και γεννούν το ρατσισμό και το φασισμό.\nΓια μια κοινωνία αλληλεγγύης και ισότητας χωρίς ρατσιστικές διακρίσεις, φτώχεια, ανεργία και εκμετάλλευση.\nΟι παππούδες μας πρόσφυγες, οι γονείς μας μετανάστες, εμείς αλληλέγγυοι και αντιφασίστες.Καλούν μέχρι στιγμής: (η λίστα είναι ανοιχτή για επιπλέον συμμετοχές)\nΑντιφασιστική Επιτροπή Πατησίων-Λαμπρινής | Φαρμακείο Αλληλεγγύης Πατησίων | Μαθήματα Αλληλεγγύης Γκράβας | "Το μυρμήγκι" - Δίκτυο αλληλεγγύης 6ης Κοινότητας Αθήνας | Τανζανική Κοινότητα Ελλάδας | Αντιφασιστικός Συντονισμός Αθήνας-Πειραιά | ΛΑΕ Πατησίων | Ενωτική Αριστερή Συνεργασία Πατησίων | Διεθνιστική Σοσιαλιστική Οργάνωση ΞΕΚΙΝΗΜΑ (Πατησίων) | ΑΡΑN | Κομμουνιστική Οργάνωση «Ανασύνταξη» | Κίνημα Δεν Πληρώνω - Ενιαίο ΜέτωποΤην συγκέντρωση στηρίζει και συμμετέχει η Γ' ΕΛΜΕ Αθήνας\nΤο Μνημόνιο 3 προβλέπει την απώλεια των σπιτιών μας\nΟ κ. Τσακαλώτος μπορεί να διαφημίζει ότι κάνει σκληρά παζάρια με τηλεδιασκέψεις πριν το Eurogroup της Δευτέρας για την προστασία της πρώτης κατοικίας όσων έχουν "κόκκινα δάνεια" αλλά η πραγματικότητα είναι ότι τουλάχιστον οι μισοί από τους δανειολήπτες θα χάσουν τα σπίτια τους άμεσα. Ήδη οι δανειστές απαιτούν το 60% των δανειοληπτών να χάσει το σπίτι τους ενώ η κυβέρνηση παζαρεύει για το 35%. Οι υπόλοιποι μισοί ή θα πρέπει να ελπίζουν ότι η οικονομία θα ανακάμψει τόσο ώστε να μπορούν να βρουν μεροκάματο για να μπορούν να πληρώνουν άνετα δάνειο και φόρο ακίνητης περιουσίας ή να αφήσουν το σπίτι τους και να συμβιβαστούν με αυτό που τους επιβάλλει η οικονομική πραγματικότητα ή η Τράπεζα που θα τους νοικιάζει άλλο σπίτι με χαμηλότερη δόση-ενοίκιο.\nΟι βουλευτές ξεσπίτωσαν τους Έλληνες συνειδητά.\nΉταν πολλές οι περιπτώσεις όπου οι δικαστές έκριναν ότι η κατάσχεση της υπόλοιπης ακίνητης περιουσίας του δανειολήπτη (για να σώσει τουλάχιστον την πρώτη κατοικία) υπέρ των Τραπεζών λόγω της χαμηλής αντικειμενικής αξίας και του κόστους εκποίησής της δεν ήταν αναγκαία. Έτσι, σώθηκαν αρκετά πατρικά σπίτια σε χωριά, αποθήκες σε γεωργικές εκτάσεις κ.ο.κ.\nΜε τον νόμο 4336 που ψήφισε η πλειοψηφία των Ελλήνων βουλευτών οι προϋποθέσεις που θα τίθενται για την προστασία της πρώτης κατοικίας είναι τέτοιες που χιλιάδες θα μείνουν εκτός. Καταρχάς πλέον δεν θα υπάρχει νόμος διότι η ελληνική βουλή ψήφισε ότι οι όροι και οι προϋποθέσεις θα καθορίζονται με υπουργική απόφαση και όχι με νόμο. Αυτό σημαίνει πως ανάλογα με τις απαιτήσεις των δανειστών την Δευτέρα μπορεί να προστατεύονται οι κατοικίες για όσους έχουν ετήσιο εισόδημα μέχρι 35,000 ευρώ και την Τρίτη με νέα υπουργική απόφαση το όριο εισοδήματος να πέσει στα 8,000 ευρώ που ήδη απαιτούν οι δανειστές. Οι υπουργικές αποφάσεις δεν έχουν την ισχύ νόμου (και γι' αυτό τον λόγο οι δανειστές αποκαλούν ως αγκάθι το νόμο Κατσέλη) και αλλάζουν ανάλογα με την πολιτική της εκάστοτε κυβέρνησης και τα συμφέροντα των δανειστών.\nΚαμύ: Δεν γνωρίζω άλλο χρέος από την αγάπη (αναδημοσίευση)\nΈχουμε εξορίσει την ομορφιά.\nΟι Έλληνες είχαν πάρει τα όπλα γι’ αυτήν.\n«Μέρες στη θάλασσα, όλες τους όμοιες όπως η ευτυχία...» μονολογεί ο Αλμπέρ Καμύ, καθώς περιδιαβαίνει το καλοκαίρι του 1939 την Αίγινα, την Ανάφη, την Κύπρο, τη Δήλο, την Τήνο, την Κύθνο, την Σαντορίνη, το Αιγαίο:«Για εμάς τους Μεσογειακούς η Ελλάδα είναι μια πηγή. Θέλω να πω ότι η Μεσόγειος έχει κάτι, ένα συστατικό στοιχείο, που της επιτρέπει να ισορροπεί τα πάντα και να μας δίνει πάντα ένα μάθημα μέτρου...Τα μάτια μου θάμπωσαν από τη φωτεινότητα του γαλάζιου, όταν κολυμπούσα στα ιερά νερά, που απλώνονταν μέχρι τον Ναό. Τώρα μονάχα μπορώ να πω ότι έχω ζήσει...».\nΣε ηλικία 27 χρονών επισκέπτεται για πρώτη φορά την Ελλάδα και κατά την διάρκεια αυτού του πρώτου ταξιδιού του αρχίζει να διαβάζει Επίκουρο και τους Στωικούς.Το 1955 επιστρέφει ύστερα από πρόσκληση που δέχτηκε από το γαλλικό ινστιτούτο της Αθήνας. Είναι 42 χρονών και του ζητήθηκε να πάρει μέρος ως κεντρικός ομιλητής σε ένα συνέδριο αφιερωμένο στο μέλλον του ευρωπαϊκού πολιτισμού. Κατά την διάρκεια της παραμονής του στην Αθήνα, ο Καμύ φιλοξενείται στο σπίτι του Άγγελου Κατακουζηνού. Συναντιέται με τον Κωνσταντίνο Τσάτσο, τον Φαίδωνα Βεγλερή, τον Γιώργο Θεοτοκά, τον Νίκο Χατζηκυριάκο-Γκίκα, τον Ευάγγελο Παπανούτσο που επίσης παίρνουν μέρος στο συνέδριο.\nΗ φιλοσοφική σκέψη του Καμύ δέχεται το παράλογο της μοίρας του ανθρώπου, που ζει μέσα σε ένα αλόγιστο σύμπαν. Όσο και αν αναπτύξει το πνεύμα του, ο άνθρωπος είναι ανήμπορος μπροστά σε αυτήν την μοίρα και το μόνο που του απομένει είναι η προσήλωση σε κάποιο ιδανικό ικανό να διαφυλάξει μέσα στον κόσμο τις υψηλότερες ηθικές και πνευματικές αξίες.\nΜίλησε για τον « κόσμο και τον πόνο», μέσα σε ένα σύμπαν που κείτεται σε συντρίμμια « με κατεδαφισμένα όλα τα ηθικά, ιδεολογικά και μεταφυσικά του στηρίγματα». Ωστόσο διακήρυξε την πίστη του στην εξέγερση. Γράφει στην «Πανούκλα» «Όσο μακριά και να γυρίσω πίσω θυμάμαι πως άρκεσε πάντα ένας άνθρωπος που ξεπέρασε το φόβο του κι επαναστάτησε για να αρχίσει η μηχανή τους να τρίζει». Το 1951 η έκδοση του «Επαναστατημένου Ανθρώπου» πέφτει σαν βόμβα.\nΟ Καμύ δέχεται επιθέσεις από δεξιά κι αριστερά (κυρίως από τον Σαρτρ) γιατί η «φιλοσοφία» του είναι μια φιλοσοφία ενάντια στο δογματισμό, πάσης φύσης, και υπέρ του ανθρώπου. «Ο επαναστατημένος δε φυλάει τίποτα», γράφει, «τα παίζει όλα για όλα». Το 1956 εκδίδει το τελευταίο του μυθιστόρημα, την «Πτώση», όπου αναπτύσσει μια παλιότερη του σκέψη: «Το μόνο φιλοσοφικό ζήτημα είναι η αυτοκτονία».\nΠαρά την απαισιοδοξία του Καμύ κρατάμε τα λόγια του: «Αν είχα να γράψω ένα βιβλίο περί ηθικής θα είχε εκατό σελίδες, οι ενενήντα εννέα λευκές. Στην τελευταία θα έγραφα: Δεν γνωρίζω άλλο χρέος από την αγάπη.»\nΠΗΓΕΣ: Αλμπέρ Καμύ «Το καλοκαίρι» ( εκδόσεις Πατάκη),\n«Καμύ - Η ευτυχία και το παράλογο αχώριστα παιδιά της ίδιας Γης» (των Λευτέρη Ξανθόπουλου, Νίκου Μπακουνάκη, Φωτεινής Τσαλίκογλου, εκδόσεις Καστανιώτη),\n«Το μέλλον του ευρωπαϊκού πολιτισμού, εκδόσεις Πατάκη),\n«Συντροφιά με τον Albert Camus» (της Λητώς Κατακουζηνού, εισαγωγή Γκόλφω Μαγγίνη, έκδοση Ιδρυμα Αγγέλου και Λητώς Κατακουζηνού). P. Ginestier,\n«Η ζωή και η σκέψη του Καμύ», εκδόσεις Άπειρον).\nΗ εκδήλωση της Λαϊκής Συνέλευσης Εξαρχείων για τους πρόσφυγες της πλατείας Βικτωρίας (φωτογραφίες)\nΠραγματοποιήθηκε χθες η εκδήλωση της Λαϊκής Συνέλευσης Εξαρχείων για τους πρόσφυγες της πλατείας Βικτωρίας. Παρά την έλλειψη χρόνου και τις δυσκολίες της τελευταίας στιγμής η ανταπόκριση των γειτόνων τόσο σε προσφορές ειδών πρώτης ανάγκης όσο και στη συμμετοχή στην πορεία ήταν απρόσμενα μεγάλη.\nΑπό τις 12.00μμ με πανό, τραπεζάκι και μικροφωνκή είχαμε μαζευτεί στην πλατεία, όπυ κατέφθαναν οι αλληλέγγυοι γείτονες φέρνοντας τα είδη πρώτης ανάγκης που ζητούσαμε. Επίσης διαβάζαμε το κείμενό μας, καλώντας ταυτόχρονα του γείτονες για συμμετοχή στην πορεία προς την πλατεία Βικτωρίας.\nΣτις 1.30 μμ ακολουθώντας τους δρόμους Στουρνάρημ Πατησίων, Ιουλιανού και 3ης Σεπτεμβρίου φθάσαμε στην πλατεία Βικτωρίας με συνθήματα κατά του φράκτη του Έβρου και υπέρ της χορήγησης ασύλου και φιλοξενίας στους πρόσφυγες. Οι πρόσφυγες -λες και περίμεναν την προσφορά αλληλεγγύης τη δέχθηκαν με μεγάλη ανακούφιση, ειδικά τα παιδιά.\nΗ πρώτη μετά από καιρό δράση της Λαϊκής Συνέλευσης δημιούργησε σε όλους μας την ανάγκη παρόμοιες δράσεις να επαναληφθούν μιας και αποδείξαμε ότι μπορούμε.\n-Γιατί όμως τα θέλουν τα ακίνητα;\nΘα ωφεληθούν μόνο οι δανειστές? θα ωφεληθούν μόνο οι πλούσιοι; ΟΧΙ.\nΟ επικοινωνιακός χειρισμός του θέματος δεν είναι τίποτε άλλο παρά κέρδος χρόνου για την κυβέρνηση, στο γνωστό μοτίβο "έκανα ότι μπορούσα". Χρόνος στη διάρκεια του οποίου θα πετύχει τη συναίνεση από ένα μέρος των πολιτών, ότι πράγματι δεν μπορούσε να γίνει αλλιώς. Για το σκοπό αυτό θα έρθουν στη δημοσιότητα διάφορα θαλασσοδάνεια επιχειρηματιών που σωστά θα βγαίνει στον πλειστηριασμό το επιχειρηματικό ή ιδιωτικό ακίνητο κλπ.\nΓιατί, εδώ υπάρχει ένα αδύνατο σημείο, ότι το εμπόρευμα έχει εκατομμύρια "παραγωγούς" που είμαστε εμείς. Τα ακίνητα μας ανήκουν. Στις χώρες που έφτιαξαν "αμοιβαία κεφάλαια ακινήτων", οι ιδιοκτήτες είναι κυρίως μεγάλες και μικρότερες μεσιτικές και κατασκευαστικές εταιρείες. Ένας βασικός λόγος που χρειάζονταν μια "αριστερή" κυβέρνηση να περάσει όλη αυτή την αναδιάρθρωση είναι και η ιδιομορφία της μικρής και πολύ μικρής ιδιοκτησίας, πράγμα που αποτελεί ιδιαιτερότητα στο σύνολο της ελληνικής οικονομίας.\nΑν και στον επαναληπτικό πλειστηριασμό δεν έχουμε κατακύρωση, τότε με απόφαση δικαστηρίου, στο οποίο καταφεύγει ο ενδιαφερόμενος, μπορεί να οριστεί νέα ημερομηνία σε τριάντα ημέρες με ακόμα κατώτερη τιμή προσφοράς ή με τίμημα που ορίζεται από το δικαστήριο (ελεύθερο) το οποίο μπορεί να πληρωθεί και σε ...δόσεις. Σε κάθε περίπτωση το δικαστήριο ορίζει την τιμή και εκεί μπορούν να τεθούν ζητήματα συνταγματικότητας των ρυθμίσεων αυτών και καταχρηστικότητας του ευτελισμού της αξίας της ακίνητης περιουσίας του οφειλέτη και του απρόσφορου της εκποίησης αυτής σε σχέση με το εξοφλούμενο χρέος.\nΤο πραγματικό πολιτικό ζήτημα και το αντίστοιχο αίτημα δεν είναι πόσο εύκολο ή δύσκολο θα είναι να βγει μια κατοικία στον πλειστηριασμό, σε ποιο χρόνο και μετά από πόσες ανακοπές και δικαστήρια, αλλά εάν ο άνθρωπος (και η οικογένειά του) που έχει περιέλθει σε κατάσταση ένδειας πρέπει να χάνει την κατοικία του ή εάν θα πρέπει το σπίτι του κάθε ανθρώπου να είναι ακατάσχετο, τουλάχιστον μέχρι το χρονικό σημείο που θα είναι δυνατή η παροχή κατοικίας σε όλους .\nΕτικέτες Κώδικας Πολιτικής Δικονομίας, Πλειστηριασμοί, Πρώτη κατοικία, Στέγη\nΕνας στους δύο ιδιοκτήτες χάνει το σπίτι του με συ...\nΤο Μνημόνιο 3 προβλέπει την απώλεια των σπιτιών μα...\nΚαμύ: Δεν γνωρίζω άλλο χρέος από την αγάπη (αναδημ...\nΗ εκδήλωση της Λαϊκής Συνέλευσης Εξαρχείων για του...\nΔΕΛΤΙΟ ΤΥΠΟΥ: για τη δίκη της κατάληψης Τσαμαδού 1...\nΚαραβάνι αλληλεγγύης στους πρόσφυγες στην πλατεία ...\nΖητάω πολλά; (αναδημοσίευση)\nΤι δεν καταλαβαίνεις; (αναδημοσίευση)\nΟυράνια μεταφορικά μέσα (αναδημοσίευση)\nΕυρώπη: Η σύγκρουση των αξιών (αναδημοσίευση)


Άγριες Μέλισσες: Έγκυος η Ελένη-Αμφιβολίες ο Λάμπρος\nΟι σεναριογράφοι του σίριαλ του ΑΝΤ1 , Άγριες Μέλισσες, ξέρουν καλά πώς να κρατούν καθηλωμένους τους τηλεθεατές!\nΣυντάκτης: Mediatime News Δημοσιεύτηκε στις 01/02/2022 • 12:53\nΟι σεναριογράφοι του σίριαλ του ΑΝΤ1 , Άγριες Μέλισσες, ξέρουν καλά πώς να κρατούν καθηλωμένους τους τηλεθεατές! Έτσι, οι εξελίξεις θα είναι συναρπαστικές και τα νούμερα τηλεθέασης στα ύψη! Τι όμως θα γίνει στα επόμενα επεισόδια ;\nΗ Ελένη βλέπει την κατάσταση που επικρατεί ανάμεσα σε Λάμπρο και Ζάχο. Η Σταμίρη προσπαθεί να κρατήσει μια ισορροπία ανάμεσα στους δύο άντρες. Ωστόσο, δε φαίνεται να μένει ασυγκίνητη για πολύ από το ενδιαφέρον του ταγματάρχη. Ο Λάμπρος, που συνεχίζει την παράνομη δράση με τον Πέτρο, θα μάθει από πρώτο χέρι πως ο Ζάχος ποτέ δεν έπαψε να αγαπά την Ελένη. Αυτή όμως θα είναι η σταγόνα που θα ξεχειλίσει το ποτήρι.\nΗ Ελένη από την άλλη θα νιώσει μια παράξενη αδιαθεσία και η Ρίζω θα της ανακοινώσει τα ευχάριστα ότι περιμένει μωρό.\nΟ Λάμπρος, σε μια κουβέντα με τον Ζάχο, θα ακούσει από τα χείλη του ότι την Ελένη δεν έπαψε στιγμή να την αγαπά. Τότε εκείνος φανερά εκνευρισμένο γυρίζει σπίτι. Εκεί όμως η Ελένη θα του ανακοινώσει τα ευχάριστα.\nΟ Λάμπρος γεμάτος αμφιβολίες μοιάζει αδιάφορος. Θα γίνει τελικά μητέρα η Ελένη; Θα κρατήσει το δικό της παιδί; Ή η κατάρα της Μυρσίνης θα την κυνηγά για πάντα;\nΟ Δούκας στο μεταξύ ανακαλύπτει, έντρομος, τα πραγματικά σχέδια του Ακύλα για το αεροδρόμιο. Αυτήν τη φορά, αποφασίζει να συμμαχήσει με το Διαφάνι.\nΗ Ασημίνα και η Ρένα έχουν μια συζήτηση με απρόβλεπτες συνέπειες.\nΤο παρελθόν του Ακύλα ξεδιπλώνεται, αλλά τα λάθη του παρελθόντος θα γίνουν και πάλι.\nΆγριες Μέλισσες: Ο Ζάχος δείχνει το πραγματικό του πρόσωπο!\nΣτα επόμενα επεισόδια ο Ζάχος δείχνει το πραγματικό του πρόσωπο. Μπορεί μέχρι τώρα να έχει δείξει ότι είναι στο πλευρό των αδερφών Σταμίρη ωστόσο δεν παύει να είναι και στο πλευρό της Χούντας. Για αυτόν ακριβώς το λόγο θα κλείσει την εφημερίδα του Πέτρου. Μάλιστα δεν θα διστάσει να συμμαχήσει ακόμα και με τον Ντούνια για να πετύχει τον σκοπό του.\nΟ ερχομός του Σταμάτη με τον μικρό Ζαχαρία φέρνει αναστάτωση σε όλο το χωριό. Πιο πολύ όμως στη Βιολέτα. Ο ερχομός του πρώην άντρα της, τής θυμίζει τις παλιές και άσχημες στιγμές του γάμου τους.\nΤην ίδια στιγμή, ο Ακύλας εκβιάζει τον Λευτέρη ώστε να πείσει τη Ζωή να επιστρέψει στο σπίτι και στον γάμο τους\nΆγριες Μέλισσες: Η Ελένη είναι έγκυος!\nΆγριες Μέλισσες επόμενο επεισόδιο: Ο Δούκας σε ρόλο κλειδί!\nΆγριες Μέλισσες επόμενα επεισόδια: Παγίδα θανάτου στον Κωνσταντή\nεπόμενα επεισόδιαΑγριες ΜέλισσεςΑΝΤ1 Ακολουθήστε μας στο\n« Πάνος Νάτσης: Πού θα γίνει η κηδεία;\nΣασμός spoiler: Ο Μαθιός προδίδει την Καλλιόπη »


Θανάσης Σιδηρόπουλος : «Απουσιάζουν από τη Βέροια, όσοι λένε ότι δεν έκανε έργο ο Βοργιαζίδης» - Εφημερίδα Ημερήσια Ημαθίας\nΠέμπτη 22 Αυγούστου 2019 13:00\nΕνδιαφέρουσα η ΑΝΑ...κριση του αντιδημάρχου τεχνικών και αγροτικής ανάπτυξης στη Βέροια, Θανάση Σιδηρόπουλου, το μεσημέρι της Πέμπτης 8ης Νοεμβρίου, στη web tv της ΗΜΕΡΗΣΙΑΣ και στο ΡΑΔΙΟ ΑΙΧΜΗ-102,8. Έμπειρος μηχανικός ο κ. Σιδηρόπουλος, μας δήλωσε ότι έχει συνεργαστεί με τον Κώστα Βοργιαζίδη στο χώρο των κατασκευών, πριν εκλεγεί δήμαρχος. «Τον ήξερα πριν ασχοληθώ με τα δημοτικά, ως συνεργάτη στο ελεύθερο επάγγελμα. Υπήρξε έντιμος, εργατικός και έξυπνος. Τα ίδια χαρακτηριστικά βλέπω ότι διαθέτει και ως δήμαρχος. Για αυτό άλλωστε και δέχθηκα να είμαι και να ξαναείμαι υποψήφιος μαζί του, αν και προέρχομαι από διαφορετικό πολιτικό χώρο», μας είπε ο αντιδήμαρχος. Ο οποίος μας παρέθεσε στοιχεία των έργων που έγιναν και γίνονται στη θητεία Βοργιαζίδη. «Όσοι λένε ότι δεν έγινε τίποτε, ή απουσιάζουν από τον τόπο ή δεν έχουν καμιά πρόταση», τόνισε. Περισσότερα από όσα μας κατέθεσε ο Θανάσης Σιδηρόπουλος, στο φύλλο μας του Σαββατοκύριακου. Τη συνέντευξή του μπορείτε να παρακολουθήσετε σε μαγνητοσκόπηση στο site μας, www.imerisia-ver.gr\n«Ο ΑΤΤΙΚ ΣΤΟ ΠΑΡΙΣΙ …και άλλες ιστορίες!», με τον ΓΙΩΡΓΗ ΧΡΙΣΤΟΔΟΥΛΟΥ\n09 Νοε 2018 10:35


Η Κωνσταντίνα Σπυροπούλου επιστρέφει: Αυτό είναι το νέο επαγγελματικό της βήμα\nTV 28/10/2019 11:15\nΤο ονομά της συζητείται έντονα τον τελευταίο καιρό.\nΗ Κωνσταντίνα Σπυροπούλου είναι από τα πιο πολυσυζητημένα πρόσωπα της ελληνικής τηλεόρασης.\nΗ παρουσία της στο Survivor πριν από δύο περίπου χρόνια αλλά και στο «My style Rocks» έγιναν αντικείμενο σχολιασμού στα κοινωνικά δίκτυα και όχι μόνο. Η ξανθιά παρουσιάστρια βρίσκεται αυτή την περίοδο στην αναζήτηση της επόμενης επαγγελματικής της στέγης.\nΔημοσιεύματα την ήθελαν να συζητά με το One Channel του Βαγγέλη Μαρινάκη ενώ η επιστροφή του «My Style Rocks» στο πρόγραμμα του ΣΚΑΪ έχει φέρει εν νέου το όνομά της στο προσκήνιο. Σύμφωνα με δημοσιεύματα η Acun Medya επιθυμεί την ξανθιά παρουσιάστρια και πάλι στο τιμόνι της εκπομπής, ωστόσο το κανάλι έχει σημαντικές αντιρρήσεις.\nΗ Κωνσταντίνα Σπυροπούλου δε θα μείνει όμως ανενεργή αφού θα παρουσιάσει τα τοπικά καλλιστεία για την ανάδειξη της «Miss Κρήτη» που θα φιλοξενηθούν στο Ηράκλειο στις 11 Δεκεμβρίου. Η τελετή θα μεταδοθεί από το τοπικό κανάλι Creta ενώ έχει ιδιαίτερη σημασία αφού ο διαγωνισμός κλείνει 40 χρόνια.\nΉδη πάντως έχουν ξεκινήσει τα κάστινγκ για την επιλογή των κοριστιών που θα λάβουν μέρος στον διαγωνισμό.


«Όμορφη πόλη» - Εφημερίδα Γνώμη Υπεύθυνη ενημέρωση\nΗ θεατρική- μουσική παραγωγή για το έργο του Μίκη Θεοδωράκη σε online streaming\n7 Ιανουαρίου 2021 21:55\nΗ «Όμορφη Πόλη» του Μίκη Θεοδωράκη σε απόδοση-σκηνοθεσία Γιώργου Βάλαρη, η θεατρική – μουσική υπερπαραγωγή της χρονιάς, που υμνήθηκε από κοινό και κριτικούς, μετά από τις sold out παραστάσεις στο Μέγαρο Μουσικής Αθηνών – Θεσσαλονίκης και στο Ηρώδειο, θα προβληθεί διαδικτυακά σε online streaming – worldwide με μιας υψηλής τεχνολογικής κάλυψης ήχου και εικόνας της παράστασης από το Ηρώδειο, μόνο για δύο ημέρες στις 9 και 10 Ιανουαρίου, μέσω της πλατφόρμας του VIVA.GR, ώστε να την απολαύσει όλος ο κόσμος τόσο στην Ελλάδα όσο και στο εξωτερικό.\nΜε άξονα-μύθο τις γνωστές μελωδίες του μεγάλου μας μουσουργού και την ποίησή του για πρώτη φορά σε θεατρική σκηνή, ο σκηνοθέτης Γιώργος Βάλαρης δημιουργεί και παρουσιάζει μια σύγχρονη «Όμορφη πόλη» του 2020, μια μοναδική θεατρική-μουσική υπερπαραγωγή, μια ωδή στον μεγάλο μας συνθέτη Μίκη Θεοδωράκη. Μέσα από τα ποιητικά κείμενα που υπογράφει ο Μίκης Θεοδωράκης και πεζά κείμενα του Γιώργου Βάλαρη, τα οποία πραγματεύονται κυρίαρχα θέματα της ανθρώπινης ύπαρξης και της ελληνικής κοινωνίας – ο έρωτας, η ξενιτιά, ο θάνατος, η ρωμιοσύνη – και με τα γνήσια λαϊκά και διαχρονικά τραγούδια του μεγάλου μας συνθέτη που γαλούχησαν γενιές και γενιές, («Όμορφη πόλη», «Φεγγάρι μάγια μου ’κανες», «Της δικαιοσύνης», «Ένα το χελιδόνι», «Στρώσε το στρώμα σου», «Βρέχει στη φτωχογειτονιά», κ.ά.), παρουσιάζεται ένα μοντέρνο εικαστικό-οπτικοακουστικό θέαμα, με σύγχρονη χορογραφία και video art.\nΜουσική – ποίηση: Μίκης Θεοδωράκης. Σύνθεση έργου – Σκηνοθεσία: Γιώργος Βάλαρης. Πεζά κείμενα: Γιώργος Βάλαρης, Στέλιος Παπαδόπουλος. Μουσική διεύθυνση – Ενορχήστρωση: Θανάσης Βασιλάς. Χορογραφία: Φώτης Νικολάου. Σκηνικά- video art: X SQUARE DESIGN LAB Χρήστος Μαγγανάς – Χριστόφορος Κώνστας. Κοστούμια: Έλενα Παπανικολάου. Φωτισμοί: Γιώργος Τέλλος. Διεύθυνση παραγωγής: Δημήτρης Χωριανόπουλος. Ηχοληψία- Ηχογράφηση: Μανώλης Καλλίτσης.\nΠρωταγωνιστούν: Γιώργος Κιμούλης, Πέγκυ Σταθακοπούλου, Κωνσταντίνος Καζάκος, Ελισάβετ Μουτάφη, Γιώργος Βάλαρης, Αιμίλιος Ράφτης, Ακης Σιδέρης και η Λήδα Πρωτοψάλτη.\nΣυμμετέχει στο σόλο βιολί η μικρή Παναγιώτα Χριστίνα Ζαρείφη.\nΣΑΒΒΑΤΟ 9 ΙΑΝΟΥΑΡΙΟΥ 20:00 – 24:00\nΚΥΡΙΑΚΗ 10 ΙΑΝΟΥΑΡΙΟΥ 20:00 – 24:00\nΣχετικά θέματαΕΙΣΗΤΗΡΙΑΟΜΟΡΦΗ ΠΟΛΗΠΑΡΑΣΤΑΣΗ


ΕΠΕ » Όλα τα Άρθρα » Υπουργική Απόφαση για τη Στελέχωση των Τηλεπικοινωνιακών Επιχειρήσεων\n24/01/2002 Παλαιότητα 18 yrs\nΣτις 11 Ιανουαρίου 2002, δημοσιεύθηκε στην εφημεριδα της Κυβέρνησης (τεύχος Β, αριθμός φύλλου 7) η 44465/27.12.2001 κοινή απόφαση των Υπουργών Ανάπτυξης και Μεταφορών & Επικοινωνιών με τίτλο:\n"Καθορισμός νομικής μορφής, ελάχιστου κεφαλαίου και ελάχιστης υποχρεωτικής στελέχωσης των τηλεπικοινωνιακών επιχειρήσεων".\nΗ απόφαση αυτή αποτελεί τμήμα της δευτερογενούς νομοθεσίας που προβλέπεται από το νόμο 2867/2000 για την οργάνωση και λειτουργία των τηλεπικοινωνιών ο οποίος ψηφίστηκε από το Κοινοβούλιο το Δεκέμβριο του 2000.\nΗ Ένωση Πληροφορικών Ελλάδας είχε τότε υποβάλλει σχέδιο νόμου με σκοπό να συμπληρωθεί το αρχικό νομοσχέδιο με διατάξεις που αφορούσαν:\n1. Την αναγνώριση του επαγγέλματος του Πληροφορικού και τον τερματισμό της αντιεπιστημονικής διάκρισης μεταξύ επιστημόνων και μηχανικών Πληροφορικής.\n2. Την συγκρότηση μητρώου πληροφορικών.\n3. Την συγκρότηση μητρώου εμπειρογνομώνων πληροφορικής.\nΌπως θα θυμούνται οι περισσότεροι, η πρόταση της ΕΠΕ είχε υιοθετηθεί από ομάδα βουλευτών που την κατέθεσαν ως τροπολογία την οποία δυστυχώς δεν αποδέχτηκε ο τότε Υφυπουργός Επικοινωνιών κ. Βούλγαρης.\nΕπιπλέον κατά τη συζήτηση του νομοσχεδίου στην ολομέλεια είχαν αποσυρθεί διατάξεις που είχε προτείνει αρχικά ο πρώην πρόεδρος του ΤΕΕ κ. Λιάσκας και αφορούσαν στην αναγνώριση δικαιωμάτων στις τηλεπικοινωνίες και την πληροφορική σε άσχετους κλάδους μηχανικών (ηλεκτρολόγοι ενεργειακού κύκλου, ναυπήγοί, μηχανολόγοι κ.λ.π.).\nΜετά την ψήφιση του νόμου 2867/2000 η ΕΠΕ συνέχισε τις επαφές της με στελέχη του Υπουργείου Μεταφορών & Επικοινωνιών προκειμένου να προωθήσει τις προτάσεις έστω και στο επίπεδο της δευτερογενούς νομοθεσίας (Υπουργικές Αποφάσεις και Προεδρικά Διατάγματα).\nΣήμερα, με αίσθημα ικανοποίησης βλέπουμε ότι αρκετές από τις προτάσεις μας υιοθετούνται στο πλαίσιο της παραπάνω Υπουργικής Απόφασης και ειδικότερα:\n1. Αναγνωρίζεται ότι τα στελέχη τεχνικής κατεύθυνσης των τηλεπικοινωνιακών επιχειρήσεων επιλέγονται από τις κατηγορίες των διπλωματούχων μηχανικών, ηλεκτρονικών πανεπιστημιακής εκπαίδευσης (ΠΕ) και πληροφορικών (ΠΕ) καθώς και ηλεκτρονικών τεχνολογικής εκπαίδευσης (ΤΕ) και πληροφορικών (ΤΕ).\n2. Όλες οι τηλεπικοινωνιακές επιχειρήσεις οφείλουν να δηλώσουν την κατά τα ανωτέρω στελέχωσή τους στην Εθνική Επιτροπή Τηλεπικοινωνιών και Ταχυδρομείων (ΕΕΤΤ) εντός εξήντα (60) ημερών από τη θέση σε ισχύ της απόφασης αυτής, δηλ. από τις 11 Ιανουαρίου 2002.\nΜε βάση τα παραπάνω διαπιστώνουμε ότι:\n1. Δημιουργείται ένα πρώτο βήμα για την αναγώριση του επαγγέλματος του πληροφορικού και την αποσαφήνιση της επαγγελματικής μας ταυτότητας.\n2. Η περί στελέχωσης διατάξεις έχουν υιοθετήσει πολλές από τις προτάσεις της ΕΠΕ, όχι όμως όλες.\n3. Αν και δεν υιοθετήθηκαν οι αντιεπιστημονικές προτάσεις του πρώην προέδρου του ΤΕΕ κ. Λιάσκα, εξακολουθούν να επιβιώνουν παρωχημένες απόψεις περί διάκρισης των πληροφορικών σε μηχανικούς και μη μηχανικούς.\n4. Δεν υπάρχει σαφής διάκριση μεταξύ τεχνικού προσωπικού Πανεπιστημιακής και Τεχνολογικής Εκπαίδευσης. Γνώμη μας είναι ότι θα πρέπει να εξειδικευτούν οι ελάχιστες υποχρεώσεις στελέχωσης ανά κατηγορία.\nΚαταλήγοντας, πιστεύουμε ότι παρά τις αδυναμίες, οι νέες ρυθμίσεις δημιουργούν ευνοϊκές προοπτικές και καταξιώνουν τους συναδέλφους που εργάζονται ή πρόκειται να εργαστούν σε τηλεπικοινωνιακές επιχειρήσεις.\nΗ ΕΠΕ θα φροντίσει με τις ουσιαστικές και μελετημένες παρεμβάσεις της να αξιοποιήσει πλήρως τις ευνοϊκές προοπτικές που δημιουργούνται.\nΤαυτόχρονα όμως θα συνεχίσει να ασκεί την σκληρή πολλές φορές κριτική της και να απαιτεί πλήρη αποσαφήνιση του επαγγελματικού τοπίου της πληροφορικής.


Σοβαρό τροχαίο ατύχημα στο Λαγονήσι! Υπάρχουν θύματα; - Ενημέρωση - Youweekly\nΕνημέρωση 23.08.2019 19:00\nΣοβαρό τροχαίο ατύχημα σημειώθηκε πριν από λίγη ώρα στο Λαγονήσιστο, ύψος της Γαλάζιας Ακτής! Υπάρχουν θύματα;\nΣτην καραμπόλα ενεπλάκησαν δύο τουλάχιστον ΙΧ οχήματα.\nΤο τροχαίο σημειώθηκε στις 17:10 στο 37ο χλμ. Αθηνών-Σουνίου στο ύψος της Γαλάζιας Ακτής, στο Λαγονήσι, όταν σύμφωνα με πληροφορίες, το ένα από αυτά παραβίασε τον κόκκινο σηματοδότη.\nΗ σύγκρουση ήταν τόσο σφοδρή που το ένα ΙΧ, το λευκό, αναποδογύρισε στο οδόστρωμα. Από τα οχήματα απεγκλωβίστηκαν οι εποχούμενοι με τη συνδρομή της Πυροσβεστικής, με ένα άτομο να μεταφέρεται στο νοσοκομείο.\nΕπί τόπου έφτασαν περιπολικά της τροχαίας και ασθενοφόρο του ΕΚΑΒ και όχημα της Πυροβεστικής.\nΣτο σημείο, επικράτησε κυκλοφοριακό κομφούζιο για αρκετή ώρα, καθώς έκλεισε ο δρόμος.


Η Λίτσα Πατέρα προβλέπει ότι η Ευρώπη πάει για κραχ! - Newsit.gr\nNewsit / Media / Η Λίτσα Πατέρα προβλέπει ότι η Ευρώπη πάει για κραχ!\nΔημοσιεύθηκε: 19.06.2012 | 10:13\nΔικαιολογημένα μπορούμε να πούμε ότι η Λίτσα Πατέρα είναι από τους «πατέρες» της αστρολογίας στη χώρα μας, με πολυετή τηλεοπτική εμπειρία και πολύ αγαπητή στον κόσμο.\nΩστόσο, αυτό που έχει ιδιαίτερη σημασία είναι όσα λέει η γνωστή αστρολόγος για τη χώρα μας και όσα συμβαίνουν τελευταία, υποστηρίζοντας ότι «η Ελλάδα είναι υδροχόος όμως, κάθε αλλαγή που γίνεται είναι σημαντική, σφραγίζει έτσι και τη νέα εποχή. Εγώ πιστεύω ότι μετά τη μεταπολίτευση γεννήθηκε η νεότερη Ελλάδα και είναι λιοντάρι πρώτων ημερών. Γι’ αυτό έχουμε και κάποιες πρωτιές, όπως τώρα με το ποδόσφαιρο! Αυτά που ζούμε είναι μαθήματα ζωής. Βλέπω τα γεγονότα που είναι δυσάρεστα όμως έχω μία αισιοδοξία καθώς πάντα λέγαμε ότι κάποια ώρα θα καταρρεύσουν τα δύο πολιτικοοικονομικά συστήματα παγκοσμίως και θα γεννηθεί κάτι άλλο πολύ πιο ανθρώπινο. Με την αφθονία και την ευμάρεια δεν είχαμε χρόνο ούτε να σκεφτούμε ούτε να διαβάσουμε ούτε τίποτα. Όλα τα κόμματα δεν αντέδρασαν όσο έπρεπε, αντιδρούσαν μόνο στο πώς θα πάρουν περισσότερα. Απορώ και τώρα αν θα δουν το καλύτερο της Ελλάδας ή του κόμματός τους. Το σύμπαν είναι ένας ζωντανός οργανισμός, κάθε πλανήτης έχει ένα αίτημα και μια δουλειά να κάνει. Βλέπουμε πολλούς πολιτικούς να πηγαίνουν φυλακή, ο Ουρανός φέρνει επανάσταση. Όλο αυτό θα κάνει συνταρακτικές αλλαγές, και πιστεύω ότι θα γκρεμιστεί το παλιό και να βγει κάτι καινούργιο».


Τα καλύτερα γυναικεία δώρα γι' αυτή την άνοιξη | Thats Life. Life as it is!\nΗ αναζήτηση του ιδανικού δώρου για κάποιον που αγαπάμε συχνά μπορεί να αποδειχτεί δύσκολη υπόθεση. Ιδιαίτερα την περίοδο που διανύουμε πρέπει να γίνει διαδικτυακή έρευνα αγοράς και έγκαιρη παραγγελία. Παράλληλα, είναι απαραίτητο να λάβουμε υπόψη το στυλ και το προσωπικό γούστο του ανθρώπου. Αν θέλεις να χαρίσεις ένα δώρο σε μια γυναίκα που είναι σημαντική στη ζωή σου, δες στη συνέχεια μερικές προτάσεις που είναι σύμφωνες με τις τελευταίες επιταγές της μόδας. Αυτή την άνοιξη μπορείς να ανακαλύψεις πολύ ωραία δώρα και να δεις τον ενθουσιασμό στα μάτια του αποδέκτη!\n-Για γυναίκες που αγαπούν την άνεση\nΤα Marks & Spencer έχουν παρουσιάσει μια νέα σειρά από κομψές, ποιοτικές sleepwear και loungewear επιλογές για ξεχωριστές εμφανίσεις μέσα στο σπίτι. Αν αναζητάς ένα δώρο “συνώνυμο” της άνεσης, θα βρεις μία ολοκληρωμένη γκάμα από κλασικά κομμάτια, με χαρούμενα μοτίβα, ρετρό σχέδια και πρωτότυπα slogan, σε χακί και dusky pink αποχρώσεις, με έντονες κόκκινες πινελιές, καθώς και κλασικά, ουδέτερα χρώματα.\nΗ sleepwear σειρά διαθέτει πιτζάμες με όμορφα floral και animal print, ανάλαφρα νυχτικά που αναδεικνύουν τη θηλυκότητα, καθώς και κομψά σετ με αστέρια. Κομμάτια με αισιόδοξα slogan, φτιαγμένα από οικολογικό βαμβάκι, χαρίζουν σε κάθε στιγμή χαλάρωσης, ένα ανεπιτήδευτο και άνετο στυλ.\n-Για γυναίκες που θέλουν να είναι προσεγμένες όλες τις ώρες\nΣτην ανοιξιάτικη σειρά της Rosie Exclusively for M&S, θα βρεις εμπνευσμένα vintage ροζ print, σε θηλυκές γραμμές. Οι λεπτομέρειες παραπέμπουν σε δημιουργίες υψηλής ραπτικής, για μια πραγματικά μοναδική ανανέωση στη sleepwear γκαρνταρόμπα. Τα ditsy florals στολίζουν μεταξένιες σατέν πιτζάμες, ρόμπες και νυχτικά, σε αποχρώσεις soft pink. Λεπτομέρειες όπως τα bell μανίκια και η διακοσμητική δαντέλα, αναβαθμίζουν τη συλλογή, κάνοντας κάθε βράδυ, ξεχωριστό.\n-Για πιο εκκεντρικές προσωπικότητες\nΗ Isabel Marant παρουσίασε πρόσφατα την πρώτη συλλογή γυαλιών του οίκου για τη σεζόν Άνοιξη/Καλοκαίρι 2021, που σχεδιάστηκε, υλοποιήθηκε και διανέμεται σε συνεργασία με το Safilo. Ένα ζευγάρι γυαλιά είναι σίγουρα ένα δώρο που θα εκτιμηθεί ιδιαιτέρως.\nΣτη συλλογή θα βρεις γυαλιά ηλίου σε οβάλ σχήμα για μοναδικές εμφανίσεις που κλέβουν την παράσταση. Είναι ιδανικά για γυναίκες που εκπέμπουν αυτοπεποίθηση στο πέρασμά τους και δεν φοβούνται να είναι ξεχωριστές.\nΣτην ίδια συλλογή περιλαμβάνονται και μοναδικά γυαλιά σε φόρμα πιλότου σε ανοιξιάτικες αποχρώσεις.\n-Για σοφιστικέ εμφανίσεις\nΕναλλακτικά, θα μπορούσες να χαρίσεις ένα ζευγάρι γυαλιά μυωπίας. Διάλεξε υπερμεγέθη τετράγωνα γυαλιά οράσεως, καθώς αποτελούν μια από τις επικρατέστερες τάσεις φέτος.\nIsabel MarantMarks & Spencerδώρα\nParagliding πάνω από τo Σιντριβάνι του Φοινικόδεντρου; Το θέλουμε!


DIY: Smoothie με πεπόνι για θαμπά μαλλιά – Newlifestyle\nHome > ΜΟΔΑ - ΟΜΟΡΦΙΑ > DIY: Smoothie με πεπόνι για θαμπά μαλλιά\nDIY: Smoothie με πεπόνι για θαμπά μαλλιά\nΕίναι το πεπόνι το αγαπημένο σου φρούτο; Σήμερα θα σας δείξουμε μία τέλεια diy συνταγή με πεπόνι αποκλειστικά και μόνο για τα ξηρά και θαμπά μαλλιά σου.\nΓια το smoothie- μάσκα θα χρειαστείς:\n3/4 της κούπας αλόη vera\n1 κούπα πεπόνι κομμένο σε μικρά κομματάκια\nΡίξε όλα τα υλικά στο μπλέντερ και ανακάτεψε για μερικά λεπτά, μέχρι να δεις να σχηματίζεται ένα παχύρευστο ομοιογενές μείγμα. Το smoothie είναι έτοιμο!\nΆπλωσέ το στα ξηρά και θαμπά μαλλιά σου, από το τριχωτό του κεφαλιού σου μέχρι τις άκρες και άφησέ το για περίπου 20-25 λεπτά. Τέλος, ξέβγαλε με δροσερό νερό και σαμπουάν και άφησέ τα να στεγνώσουν φυσικά. Μία- Δύο φορές την εβδομάδα αρκούν για να τα ενυδατώσεις και να επαναφέρεις τη ζωντάνια τους.


Ποια Ευρώπη θέλουμε; - EuroKerdos Magazine\nΘέλουμε μια Ευρώπη που θα ενισχύσει τη θέση της ως ηγέτιδα στην καινοτομία σε διεθνές επίπεδο, προάγοντας το συγκερασμό της επιχειρηματικής, της κοινωνικής και της περιβαλλοντικής καινοτομίας.\nΣτη δίνη των πολλαπλών προκλήσεων, των ραγδαίων αλλαγών, του έντονου ανταγωνισμού, της πολυπλοκότητας, της αβεβαιότητας, των ασύμμετρων κινδύνων, των καταστροφικών ρίσκων και των χιλιάδων προβλέψιμων και τυχαίων εμποδίων που πρέπει να ξεπεραστούν, ποσοστό πέραν του 98% των νέων καινοτομιών/Startups -σε παγκόσμιο επίπεδο- αποτυγχάνουν να γίνουν βιώσιμες. Πέραν του γόνιμου οικοσυστήματος καινοτομίας και της χρηματοδότησης, χρειάζονται τα κατάλληλα εργαλεία για εμβάθυνση της στρατηγικής και διεύρυνση της δημιουργικότητας.\nΠιο κάτω αναλύεται επιγραμματικά ο τρόπος εφαρμογής της επαναστατικής αυτής μεθόδου στην ανάπτυξη των Super–Startups, της νέας γενιάς νεοφυών επιχειρήσεων.\nΕμβάθυνση της Στρατηγικής. Η δομή, ο αρχιτεκτονικός σχεδιασμός μιας νέας καινοτομίας, πρέπει να είναι τέτοιος που να παρέχει τη δυνατότητα τροποποίησης της έκθεσης (modify the exposure) σε πιθανούς κινδύνους ή/και ευκαιρίες. Ο στόχος είναι διπλός: Απ’ τη μια να ελαχιστοποιείται το ρίσκο και η ζημιά από αρνητικές ασυμμετρίες και απ’ την άλλη να μεγιστοποιείται το όφελος από θετικές ασυμμετρίες. Η διττή αυτή στρατηγική επιτρέπει στις καινοτομίες να αξιοποιούν το άγνωστο, την αβεβαιότητα, την αλλαγή, το χρόνο, τα τυχαία συμβάντα και τις νέες ευκαιρίες που προκύπτουν, ενώ ταυτόχρονα να αποφεύγουν πιθανούς κινδύνους, να ελαχιστοποιούν τα ρίσκα. Με τον τρόπο αυτό οι νέες καινοτομίες δεν είναι απλά ανθεκτικές (robust) αλλά γίνονται καλύτερες με το χρόνο, είναι «antifragile». Η θεωρία «Αntifragility» –παρουσιάστηκε από τον Nassim Taleb, τον κορυφαίο παγκοσμίως ειδικός στο Risk Management– μας επιτρέπει να ελαχιστοποιούμε την πιθανή ζημιά από αρνητικούς «Μαύρους Κύκνους» και να αξιοποιούμε τα οφέλη από θετικούς «Μαύρους Κύκνους».\nΔιεύρυνση της Δημιουργικότητας. Η Εννοιολογική Μεταφορά –μια από τις κύριες δημιουργικές τεχνικές στο νέο Μοντέλο Καινοτομίας– διευρύνει τις έννοιες, επεκτείνει τις σημασίες, μετατοπίζει τα όρια, οικοδομεί συσχετισμούς και αντιστοιχίες, συγκρίνει τον κόσμο που παρατηρούμε με ένα κόσμο που μπορούμε να φανταστούμε, δημιουργεί εναλλακτικά σενάρια, μεταφέρει το νόημα σε διαφορετικά πλαίσια και καταστάσεις. Ο δημιουργικός μηχανισμός της Μεταφοράςδιαπερνά τα σύνορα μεταξύ των επιστημονικών πεδίων.\nTags:\tΕυρώπη, καινοτομία\nΟι νέες τεχνολογίες και το διεθνές δίκαιο